Kommenttiosio-blogi: Juorukellot soivat, rikkinäinen puhelin pirisee / Blogit / pelaaja.fi\n1.04.2017 // Kirjoittanut: Johanna Puustinen\nJuorukellot soivat, rikkinäinen puhelin pirisee\nAvaruusräiskinnän suurkuluttajia palkittiin menneellä viikolla kärsivällisyydestään, kun toivotut Destiny 2 ja Battlefront II astuivat viimein julkisuuden valokeilaan. Yksikään jatko-osia vartonut fani tuskin kuitenkaan yllättyi otsikoista, sillä lukuisat vuodot ja lipsautukset olivat jo valmiiksi paljastaneet pelien olleen kehityksessä jo pidemmän aikaa. Virallinen julkistus oli näin kummankin kohdalla pitkälti pieni pihaus uutiskosmoksen tyhjiössä.\nViestintätehtävissä pelialalla toimivana puoliammattilaisena kädenlämpöinen vastaanotto pakotti pohtimaan, kuinka rankasti vastaavanlainen tapahtumaketju kävisi kyrsimään, jos se sattuisi omalle kohdalle. Viestintä toki elää tilanteiden mukaan ja vaatii harjoittajaltaan nopeita reaktioaikoja, mutta suurten merkipaalujen aikataulutus on usein suunniteltu pitkälle etukäteen, ja se vaikuttaa koko pelitiimin työrytmiin.\nPelijulkistuksen kaltainen uutispommi vaatii nimittäin pohjustusta: lehdistötiedotteet ja muut kirjelmät on naputeltava sosiaaliseen mediaan suodettavan audiovisuaalisen tarjonnan seuraksi, ja kokonaisvaltaisiin sisältötalkoisiin osallistuu lähes poikkeuksetta useampi kuin yksi ihminen. Viittä vaille h-hetkeä tapahtuva vuoto varastaa tämän työn hedelmät tekijöiltään. Moitteettomasti toteutetun mainoskampanjan sijasta kuluttajat tavaavat suuret uutiset suttuisesta julistekuvasta, eikä tarkoin harkittu virallinen infotykitys enää osu kohteeseensa.\nDestinyn ja Battlefrontin kohdalla vuodot pohjautuivat kaikeksi onneksi faktaan, mutta toisenlaisiakin tietopaketteja verkkoon sattuu harva se päivä. Ennätyksellisen harvoin oikeaan osuvat julkaisupäivähuhut, jotka pohjaavat usein milloin minkäkin jälleenmyyjän hatusta heitettyihin arvioihin. Puhtaasti väärää tietoa levittävien uutisotsikoiden tekemä halla voi olla hyvinkin huomattavaa, jos oikeaa julkaisupäivää ei vielä ole antaa, tai jos tietoa ei saada kiirimään kaikkien alkuperäisen huhun kuulleiden korviin.\nUutistoimittajankin hattua käyttäneenä tiedostan kuitenkin, kuinka positiivinen asia oikeasti todenperäinen vuoto voi parhaimmillaan olla pelinkehittäjälle. Kuukausia ennen virallista julkistusta tapahtuvat kehitysvuodot ja sisältöhuhut kasvattavat kohinaa erittäin orgaanisesti, vailla minkäänlaista vaivaa kehittäjän suunnalta. Pelkkä otsikkoon mahdutettu vihjaus vuodosta nostaa uutisen lukijamääriä tuntuvasti - niin herkullista on “salatulla” tiedolla mässäily.\nTämän valossa en suinkaan epäile, etteikö lipsautuksia organisoitaisi strategisesti myös kehittäjien itsensä leiristä. Valtava osa esimerkiksi julkaisemattomaan promootiomateriaaliin pohjaavista vuodoista on peräisin nimenomaan yllä mainituilta jälleenmyyjiltä, eikä kenenkään järjissään olevan kehittäjän kuvittelisi luottavan paikallisen Gigantin rivityöntekijöiden haltuun tavaraa, joka ei kestä päivänvaloa. Vaikka vuodon takana ei olisikaan suoranaisesti kehittäjän kehotusta jakaa tietoa vastoin salassapitosopimusta, lienee riski tarkoin laskeskeltu.\nEn siis peräänkuuluta pelimediaa lopettamaan vuotojen raportoimista, vaikka niillä saatetaankin satunnaisesti kaivaa maata jonkun viestijäraukan jalkojen alta. Korkeintaan kannustaisin uutistoimittajia ja lukijoita harrastamaan tervettä lähdekritiikkiä, sillä joka ikisen peräpuolalaisilta keskustelufoorumeilta kantautuvan huhun nieleminen käy mielenterveyden päälle. Oikeista vuodoista pelitalot eivät kuitenkaan voi syyttää kuin itseään, olivat ne tarkoituksellisia tai eivät. Kuka käski kirjoitella huippusalaisia PowerPoint-dioja metromatkalla?\n...ehkä minunkin pitäisi kokeilla.\nDestiny 2 saapuu syyskuussa, vuoto paljastaa\nErik H.\tLa, 04/01/2017 - 13:53\nKyllä olisi luksusta saada tieto BL3:sta tai muusta isosta jatko-osasta kunnon kokosivun mainoksesta, kuin nähdä sitä ennen verkossa useita halpa-arvoisia vuoto vihjaa -juoru-"uutisia".\nLockdownn\tSu, 04/02/2017 - 10:50\nKyllähän noita vuotoja tulee joka tuutista ja joka pelistä nykysin, niin en usko, etteikö osa ainakin olisi tarkoituksellisia. Niin paljon vuodetaan peleistä etukäteen ,että kyllästyttää koko vuodot jo.


Koirille on tarjolla jos jonkinlaista pantaa ja valjasta, eikä juuri sen oiekan valinta aina ole ainva helppoa. Perinteisten kaulapantojen lisäksi markkinoilla on kuonopantoja, puolikuristavia pantoja ketjukaulaimia. Valjaista löytyy...\nPentu kannattaa totuttaa jo pienenä erilaisiin hoitotoimenpiteisiin, kuten kynsienleikuuseen, turkin hoitoon, pesemiseen, hampaiden katsomiseen ja ehkä myös harjaamiseen.\nEläinten oppimisesta ja kouluttamisesta\nVaikka suurin osa koiranomistajista ei nykypäivänä enää tunnusta käyttävänsä koiransa koulutuksessa pelkästään rankaisuja ja korostaa palkkioiden tärkeyttä varsinkin koulutuksen alkuvaiheissa, puhutaan rankaisuista ja niiden merkityksestä eläinkoulutuspiireissä edelleen paljon. Puhetapa on kuitenkin muuttunut...


Muistikorteista Kysymys? - Kameralaukku.com\nEli kameran mukana tuli 16 Mt MMC muistikortti,\nmutta eihän sillä oikein mitään tee pitkässä juoksussa\njoten kun kameraan menee myös tuo SD eli Secure Digital\nkortti kumpi sinne on kannattavampi ostaa SD vai MMC?\n[quote=""Sampoh""]Eli kameran mukana tuli 16 Mt MMC muistikortti,\nkortti kumpi sinne on kannattavampi ostaa SD vai MMC?[/quote]\nsuurin ero on nopeudessa, SD on moninkerroin nopeampi kuin MMC. Itseasiassa oli yllätys että MMC enää minkään kameran mukana edes tulee, kerro toki mikä kamera oli kyseessä.\nJa sitten minkäkokoinen SD - jos ei kirjaimellisesti viimiset rahat siihen kameraan mennyt, 512MB nyt vähintään kannattaa ostaa.\nNyt jos olisin ostamassa, mukaan varmaankin tarttuisi verkkokauppa.com 512MB Sandisk Ultra II, 32 eur.\nMinimissään siis tuon kokoinen, plussaa että valmistaja sieltä luotettavimmasta päästä. Ei sillä että Kingston tai Trancend huonompia olisi, mutta Sandiskillä näytti vielä noin pieniä muistikortteja olevan ihan verkkokauppa.com varastossa ;)\nJoo eli kamera on Canon Powershot A530.\nAnttilasta katselin noita kingstonin kortteja.\nhttp://www.netanttila.com/webapp/wcs/st ... tId=176378\nhttp://www.netanttila.com/webapp/wcs/st ... tId=174578\nMutta eikö tosiaan noilla 256 Mt:n korteilla tee hölkäsen pölähtämää.\nhttp://www.netanttila.com/webapp/wcs/st ... tId=166528\nJos nyt vertaan "kakkoskamerani" (6 mpix Konica Minolta g600) kokemuksiin: Minulle kyllä riittää tuollainen 256:n kortti hyvin, parhaalla laadulla kamera tekee noin 2 megaisia tiedostoja, niitä siis mahtuu toista sataa tuollaiselle kortille (RAW-kuvamahdollisuutta ei ole). Koska kamerassa ei ole sarjakuvausmahdollisuuttakaan, kortin nopeudellakaan ei ole minulle kerrassaan mitään merkitystä. Tuollaisessa halvahkossa kortissa on se hyvä puoli että niitä voi sitten ostaa lisää myöhemmin, hinnat näyttävät koko ajan olleen laskemassa.\nDigijärkkäri tms. tarvitsee enemmän tallennustilaa, säännönmukaisesti kuvaan aina parhaalla resoluutiolla, järkkärillä siis RAW, tiedostokoko vajaat 10 megaa / kuva. 1 gigan kortti riittää minulle sen kanssa, taas saa toista sataa kuvaa, pitäähän niitä joskus siirtää kortilta koneellekin.


Superdieetin alkutaival – Healthy style of living\n25.2.2015 / No Comments\nHengissä ollaan vaikka hieman hiljaista on blogissa ollut. Kiitos kiireen joka taas nostaa päätään joka päivä. Olen silti selvinnyt kiireisistä päivistä ilman itkupotkuraivareita ja jopa mennyt hyvällä tuulella nukkumaan joka ilta. Aamulla kellon soidessa 5.45 olen ollut pirteä ja keittänyt puuroa sekä lueskellut blogijuttuja. Perjantaina tehty toimipide on enää häilyvä muisto koska kivut hävisi lauantaina ja olo on kutakuinkin normaali. 😀\nMaanantaina se alkoi nimittäin 6 viikon superdieetti. Huhuh mä olen taistellut ruuanlaiton kanssa viimeiset pari päivää. Pakotin miehenkin mukaan joten ruokaa kuluu ja tässä dieetissä ei näköjään syödäkään ihan vähän näin alkuun. Toivon mukaan ruokakalorit jossain vaiheessa tippuu sillä muuten mä paisun kuin pullataikinia ja se ei kai ole superdieetin tarkoitus. Ainut asia tosiaan mikä tökkii on tuo jatkuva eväiden teko mutta eiköhän siihenkin totu kuuden vikon aikana. 🙂 Mitään ihmeellistä ruokavaliossa ei mielestäni ole ja ainekset on niitä samoja mitä kaikissa dieeteissä on. Ruuan punnitseminen on taas se tärkein pointti ja sitä noudatetaan pilkun tarkasti.\nVoitteko muuten uskoa,että kun jätin kahvinjuonnin kokonaan olen ollut iltaisin pirteämpi ja valvonut jopa kymmeneen?:D Aluksi ihmettelin pirteyttäni ja mietin mikä on muuttunut viime aikoina niin olen lopettanut kahvinjuonnin. En olisi uskonut,että kahvi vaikuttaa näin. Kai mä nukun yöt raskaammin ilman jatkuvaa kahvinjuontia jolloin olen levänneempi ja jaksan päivän paremmin. Mä en nimittäin ole väsynyt edes päivisin mutta toki välillä on ”pää jäässä”-olotiloja mitkä johtuu vain siitä,että on tuijottanut tietokoneen ruutua viimeiset 4h putkeen.\nValtakunnassani siis kaikki hyvin. Mitäs teidän viikkoon kuuluu? Aloittiko joku muu Fitfarmin superdieetin maanantaina? 🙂\nLuin blogiasi vuoden takaa ja kerroit sielä käyneesi Velashape hoidoissa. Oliko hoidoilla mielestäsi vaikutusta? Entä mainittiinko hoidon riskeistä mitään?\nLisänä vielä pakko todeta, että hienoa muutosta olet saanut aikaiseksi!\nKävin hoidossa vain kerran joten sen pohjalta en voi sanoa onko hoidosta hyötyä. Olisin voinut jatkaa hoitoa mutta en tuolla paikassa jossa kävin. Mielestäni hoidon tekijä ei juurikaan kertonut hoidosta tai sen vaikutuksista saatikaan, että olisi maininnut riskeistä mitään. Olin hieman pettynyt hoitoon sekä tekijään.


Vuosikertomus 2017 - Olli-Poika Parviainen\nMinna Manninen 10.1.2018 Blogi\nTämän vuosikertomuksen tarkoituksena on antaa lukijalle tiiviisti tietoa siitä, mitä olen vuoden aikana kansanedustajana ja kaupunginvaltuutettuna tehnyt. Tavoitteena on auttaa äänestäjiä ja muita kiinnostuneita lukijoita seuraamaan ja arvioimaan toimintaani.\nVuosi 2017 oli vauhdikas: kävin mm. pakolaisleirillä Jordaniassa, tein kuntavaalikampanjan, osallistuin vihreiden puheenjohtajakisaan, pidin perhevapaita, puhuin Euroopan Parlamentissa, väänsin liikenteen päästövähennyksistä parlamentaarisessa työryhmässä, tapasin valtioiden johtajia, suoritin kestävän talouspolitiikan johtamiskurssin, debatoin täysistunnoissa monista eri aiheista ja aloitin kahden suuren yhtiön hallituksen puheenjohtajana.\nPäällimmäisenä vuodesta jäivät mieleen matkat, kohtaamiset ja uuden oppiminen sekä tietenkin perhevapaa joka oli omalla tavallaan ikimuistoinen. Vuosi ei ollut helppo ja tahti oli kiivas. Suomen satavuotisjuhlavuosikin näkyi työssämme monin eri tavoin. Kun aloitin politiikassa 15 vuotta sitten, en osannut aavistaa juhlivani satavuotiasta Suomea linnassa tai kiertäväni eduskunnan asioissa toinen toistaan mielenkiintoisemmissa paikoissa.\nVuosi on epäilemättä kuormittanut myös perhettäni, jolle kuuluukin kiitos kärsivällisyydestä. Aina kun kulman takaa pulpahti jokin uusi vastuu tai haaste, sain kannustusta ja tukea. Se on ollut valtava voimavara. Perhevapaalla opin myös pysähtymään olennaisen äärelle. Opin paljon.\nTämä kolmas vuosikertomukseni on jaettu tuttuun tapaan yleisteemoittain siten, että siinä käydään läpi keskeiset täysistuntoihin, valiokuntiin, valtiopäivätoimiin, kunnallispolitiikkaan ja viestintään liittyvät asiat sekä tietenkin vuoden kohokohdat ja muut mieleenpainuvimmat asiat. Kertomus ei ole täysin kattava, mutta tarjoaa toivottavasti hyvän ikkunan työhöni.\nHenkilön Olli-Poika Parviainen (@ollipoikaparviainen) jakama julkaisu Joulu 5, 2017 kello 4.21 PST\nEduskunnassa käsitellään joka viikko suuria ja merkittäviä kysymyksiä eikä niitä kaikkia voisi mitenkään listata järjellisen mittaiseen vuosikertomukseen. Niin oli myös vuonna 2017. Ensimmäinen suuri periaatteellinen äänestys oli heti helmikuussa, jolloin itsekin kävin perhevapailta eduskunnassa puolustamassa yhdenvertaisuutta äänestämällä “Aito Avioliitto” -kansalaisaloitteen nurin.\nKoko kevätkauden kuuma yleispuheenaihe eduskunnassa oli sote ja siihen liittyvä valinnanvapaus. Suurin huolemme liittyy siihen, että hallituksen esittämässä muodossa valinnanvapaus voi vaarantaa vakavasti kaikki soten alkuperäiset tavoitteet: niin terveyserojen kaventamisen, palvelujen hyvän integraation, kustannusten pitämisen aisoissa kuin myös palvelujen saatavuuden paranemisenkin.\nPerussuomalaisten hajoaminen jälkipyykkeineen näkyi voimakkaasti myös eduskunnassa, jossa puitiin niin takaluukkukohut kuin pääministerin lennot presidenttiä tapaamaankin. Perussuomalaiset asemoitui oppositiossa monissa kysymyksissä entistä enemmän laitaoikealle yhden asian liikkeeksi ja hallitus pysyi kuitenkin kasassa, vaikka sen suosio ehtikin laskea vuoden aikana ennätysalhaisiin lukemiin. On helppo ajatella Sipilän hallituksen pakkoavioliiton pysyvän kasassa, koska ilman sitä kokoomus menettää toiveensa soten valinnanvapaudesta ja keskusta maakuntamallinsa, joita kukaan muu ei tunnu liiemmin kannattavan. Sinisten asemaksi näytti jäävän lähinnä tukipuolueen rooli.\nSyksyllä seksuaalista ahdistelua ja häirintää vastustava #metoo -kampanja laajeni nopeasti kansainväliseksi ilmiöksi. Asia nousi esiin myös eduskunnassa ja koko yhteiskunnassa. Vaadimme nollatoleranssia ahdistelulle ja esitimme esimerkiksi suostumuksen puutteen lisäämistä seksuaalirikoksiin liittyvään lainsäädäntöön. Ahdistelun ja häirinnän lisäksi huomio kiinnittyi vuoden aikana myös siihen miten ylipäätään voisimme puuttua kaikenlaiseen seksismiin yhteiskunnassamme. Hallituskin otti asiaan lopulta kantaa, mutta yleisfiilikseksi minulle jäi se että työ on vielä pahasti kesken: vaikka Suomi on maailman mittakaavassa varsin tasa-arvoinen maa, meidän ei pidä tuudittautua siihen vaan edistää määrätietoisesti syrjinnästä ja seksismistä vapaata yhteiskuntaa.\nLoppuvuoden suurimpia sisäpoliittisia puheenaiheita olivat esimerkiksi alkoholilainsäädännön muutokset ja työttömiin kohdistettu “aktiivimalli”. Alkoholilaki sai todella suuret mittasuhteet julkisuudessa ja kansanedustajien äänestyskäyttäytymisellä spekuloitiin kuukausia ennen äänestyksiä. Päihdepolitiikka on aina tasapainoilua haittojen minimoinnin ja yksilöllisten vapauksien välimaastossa. En pidä nyt hyväksyttyä lakia erityisen hyvänä, mutta äänestin kuitenkin sen puolesta. Byrokratian kevennykset ovat tervetulleita. Suurin riita syntyi markettialkoholin prosenttirajasta. Itse hyväksyin prosenttirajan noston tiukassa äänestyksessä.\nAktiivimallissa on kyse siitä, että työttömän henkilön tukia leikataan jos hän ei osoita riittävää “aktiivisuutta” työnhaussa. Käytännössä työttömältä vaaditaan sakon uhalla keikkatöitä tai työvoimapoliittisiin toimenpiteisiin osallistumista, vaikka näitä ei olisi tarjolla. Työllistymisen edistäminen on tärkeä tavoite mutta sitä kannattaa tavoitella esimerkiksi purkamalla kannustinloukkuja ja helpottamalla työllistämistä. Siksi vastustimme aktiivimallin käyttöönottoa.\nUlkopolitiikassa toistuvasti esillä olivat esimerkiksi Trumpin epävakaa toiminta Yhdysvaltain presidenttinä, Pohjois-Korean tilanne, EU:n tulevaisuus ja suhteemme Venäjään. Myös sisäisen turvallisuuden kysymykset olivat näkyvästi esillä vuoden aikana. Turun puukotukset järkyttivät koko maata ja esimerkiksi uusnatsien vastarintaliike kiellettiin oikeudessa. Turvapaikanhakijoihin liittyvä keskustelu jatkui esimerkiksi epävakaille alueille tehtävien pakkopalautusten vuoksi.\nJulkaisimme syksyllä jälleen vihreän vaihtoehtobudjetin, jossa keskityimme eriarvoisuuden torjuntaan ja koulutusleikkausten perumiseen.\nMyös eduskuntatyön ulkoiset puitteet vaihtuivat kesän jälkeen, kun eduskuntatalon remontti valmistui ja pääsimme pois väistötiloista.\nHenkilön Olli-Poika Parviainen (@ollipoikaparviainen) jakama julkaisu Joulu 12, 2017 kello 4.40 PST\nTein vuoden aikana 7 kirjallista kysymystä. Pääset linkkien kautta lukemaan valtiopäivätoimet kokonaisuudessaan eduskunnan sivuilta. Tein myös yhteisiä kysymyksiä muiden kanssa eri aiheista.\nKirjallinen kysymys nimitysprosessien avoimuudesta sosiaali- ja terveyspalvelujen uudistuksen ja maakuntauudistuksen yhteydessä\nKirjallinen kysymys julkisen taiteen prosenttiperiaatteen toteutumisesta kunnissa ja sote- ja maakuntauudistuksen yhteydessä\nKirjallinen kysymys jatkokysymykseksi kirjalliseen kysymykseen KK 678/2016 vp turvapaikanhakijoiden pakkopalautuksista\nKirjallinen kysymys koulujen loma-ajan siirtämisestä\nKirjallinen kysymys seksuaalisen väkivallan torjunnasta\nLaatimamme lakialoitteet ja talousarvioaloitteet liittyivät vaihtoehtobudjettiimme, jonka voi lukea täältä.\nOmissa nimissäni jätimme osana vaihtoehtobudjettia lakialoitteen autoverolain muuttamisesta osana ekologisempaan autoiluun ja liikkumiseen liittyvää toimenpidepakettiamme: lakialoite laiksi autoverolain muuttamisesta.\nTalousarvioaloite autoveron alennuksen kumoamisesta johtuvaan verotuottojen kasvuun\nTalousarvioaloite harmaan talouden ja verovälttelyn torjunnasta johtuvaan verotuottojen kasvuun\nTalousarvioaloite määrärahan lisäämisestä sähköisen liikenteen infrastruktuurin edistämiseen\nTalousarvioaloite määrärahan lisäämisestä maahanmuuttajien kuntakorvauksen kasvattamiseen\nTalousarvioaloite määrärahan lisäämisestä Maahanmuuttoviraston turvapaikkaprosessien laadun parantamiseen\nHenkilön Olli-Poika Parviainen (@ollipoikaparviainen) jakama julkaisu Helmi 15, 2017 kello 8.39 PST\nSuurin osa kansanedustajan työstä tapahtuu valiokunnissa. Valiokuntapaikat jaetaan eduskuntaryhmien koon mukaan suhteellisesti. Kuka lopulta päätyy mihinkin valiokuntaan, on yhdistelmä eri edustajien toiveita, ryhmän harkintaa ja sattumaakin. Vihreillä on vain yksi paikka jokaisessa valiokunnassa. Jatkoin jäsenenä hallintovaliokunnassa ja tulevaisuusvaliokunnassa.\nTulevaisuusvaliokunnan tavoitteet ja työtavat ovat hyvin erilaiset kuin muiden valiokuntien. Se käsittelee vain vähän lakiehdotuksia. Sen sijaan se käsittelee hallituksen tulevaisuusselonteon, laatii omia julkaisujaan muun päätöksenteon tueksi ja pyrkii toiminnallaan edistämään pitkän aikavälin vaikutusten arviointia. Tulevaisuusvaliokunta toimii myös asiantuntijavaliokuntana muille valiokunnille tarvittaessa ja tekee paljon kansainvälistä yhteistyötä. Yleisiä asioita tulevaisuusvaliokunnassa ovat esimerkiksi erilaiset megatrendit, kuten teknologian vaikutus yhteiskuntaan tai ilmastonmuutos.\nHallintovaliokunnassa suurin savotta liittyi sote- ja maakuntauudistukseen, joita käsittelimme vuoden aikana kymmeniä kertoja. Annoimme myös useita lausuntoja mm. EU:n turvapaikkapolitiikan yhtenäistämiseen liittyen. Käsittelimme niin virkamiesten karensseja, rajavalvojien toimintaedellytyksiä hybriditilanteissa, terrorismin ja extremismin torjuntaa, poliisin resurssikysymyksiä ja toimintatapoja, kuin kansainvälisiä tietojenluovutussopimuksia ja tietoturva-asioitakin. Osallistuin valiokunnan edustajana myös korkean tason tapaamiseen EU:n raja- ja turvapaikkapolitiikasta Brysselissä.\nTulevaisuusvaliokunnan käsittelemistä asioista merkittävin yksittäinen kokonaisuus oli valtioneuvoston tulevaisuusselonteon ensimmäisestä osasta annettu ns. tulevaisuusmietintö. Selonteon aiheena oli työn murros ja siihen varautuminen. Kuulimme valiokunnassa lukuisia asiantuntijoita ja saimme mietinnön valmiiksi juuri ennen joulua. Työn murros koettelee yhteiskuntaa useilla eri tasoilla, mutta se on myös valtava mahdollisuus. Jos tämä aihealue kiinnostaa, valiokunnan mietinnöstä saa erittäin hyviä eväitä ja se kannattaa lukea, selonteko löytyy kokonaisuudessaan täältä. Toinen merkittävä kokonaisuus johon valiokunta keskittyi oli YK:n kestävän kehityksen Agenda 2030 -paketti. Korostimme että mikäli haluamme aidosti saavuttaa tavoitteet, nykymeno ei riitä.\nOsallistuin Tulevaisuusvaliokunnan edustajana myös moniin eri tilaisuuksiin, kuten esimerkiksi Slushiin ja valtakunnallisen alue-ennakoinnin vuosiseminaariin Turussa. Vierailin myös puhujana valiokunnan edustajana Espanjan Santanderissa Global Youth Leadership Forum -tapahtumassa, jossa tapasin eri alojen nuoria johtajia ympäri maailmaa. Tulevaisuusvaliokunta teki syksyllä myös valiokuntamatkan Pariisiin ja Brysseliin: tapasimme ranskalaisia senaattoreita ja ennakointityön ammattilaisia, vierailimme OECD:ssä ja UNESCOssa ja poikkesimme Brysselissä tapaamassa EU-komission edustajia ja mm. komission varapuheenjohtaja Jyrki Kataista.\nHenkilön Olli-Poika Parviainen (@ollipoikaparviainen) jakama julkaisu Syys 21, 2017 kello 6.09 PDT\nKäytin täysistunnoissa yhteensä 67 puheenvuoroa. Vältän puhumista lämpimikseni. Yleensä istunnossa kyllä löytää silti jotain sanottavaa. Pyrimme vihreässä eduskuntaryhmässä siihen, että joku meistä päivystää aina salissa ja osallistuu keskusteluihin tarpeen mukaan myös “hiljaisempina aikoina”. Tein itsekin varsin monta “iltapäivystystä”.\nTäysistuntojen puheenvuorojeni aiheina olivat mm. valtion talousarviot, liikennepolitiikka, vapaakauppasopimukset, tuomioistuinten toiminta, työllisyys, vapaa sivistystyö, koulutuspolitiikka ja opiskelijoiden asiat, maakuntauudistus, saattohoito, turvakodit ja tiedepolitiikka näin muutamia mainitakseni. Ehkä hauskin kuriositeetti oli uuden avaruuslain käsittely, josta tiedenörttinä tietenkin innostuin puhumaan ja sain lopulta käynnistettyä kunnon keskustelun, vaikka monet edustajat ensin ihmettelivätkin mistä oikein horisen.\nVuonna 2016 puheenvuoroja oli 79 ja vuonna 2015 15 kappaletta. Ensimmäisenä eduskuntavuonna keskityin enemmänkin seuraamaan ja kuuntelemaan, mutta opin nauttimaan salikeskusteluista varsin nopeasti. Vuonna 2017 puheenvuorojeni määrä jäi hieman edellisestä vuodesta todennäköisesti siitä syystä, että olin perhevapaiden ja ulkomaanmatkojen vuoksi poissa useammasta täysistunnosta.\nValtiopäivät 2017: 67 puheenvuoroa, puhujalistalla 73.\nValtiopäivät 2016: 79 puheenvuoroa, puhujalistalla 65.\nValtiopäivät 2015: 15 puheenvuoroa, puhujalistalla 158.\nVihreiden ryhmäpuheenvuoroja sain pitää vuoden aikana kaksi. Maaliskuussa sote- ja maakuntauudistuksesta ja siihen liittyvästä valinnanvapaudesta ja kesäkuussa työn murroksesta valtioneuvoston tulevaisuusselonteon käsittelyssä.\nHenkilön Olli-Poika Parviainen (@ollipoikaparviainen) jakama julkaisu Maalis 7, 2017 kello 7.53 PST\nKyselytunneilla pääsin ääneen ajoittain. Varsinaisen ryhmän kysymyksen esitin nettiäänestyksistä, joihin liittyy suuria epävarmuuksia ja joita oikeusministeriö ei nyt onneksi suosittelekaan. Loppuvuodesta pääsin kysymään soidensuojelusta: kun soidensuojeluohjelma ajettiin kokoomuksen toimesta viime hallituskauden lopulla alas, alkavat sen seuraukset nyt näkyä esimerkiksi kotimaakunnassani Pirkanmaalla. Pääsin jonkin verran ääneen myös muiden edustajien tekemien kysymysten jatkokysymyksissä.\nSäännöllisesti kävi tietenkin myös niin, etten pitkästäkään debateissa tai etenkin kyselytunneilla kärkkymisestä ja puheenvuoron pyytämisestä huolimatta sitä saanut. Pisin turhaksi jäänyt odottelu taisi kestää viisi tuntia. Tämä on kuitenkin eduskunnassa normaalia. Usein kiinnostavimmissa keskusteluissa on paljon halukkaita puhujia ja yhden asian käsittelylle vain rajallisesti aikaa. Koin kuitenkin tulleeni kohdelluksi varsin reilusti. Jos jäin itse puheenvuoroa vaille, pyrin usein ilmaisemaan asiani esimerkiksi sosiaalisessa mediassa tai blogitekstinä.\nPoissaoloja täysistunnoista minulle kertyi yhteensä n. 45 kertaa. Perhevapaan vuoksi poissaoloja tuli 21, ja sairausesteen vuoksi 15. Jälkimmäisistä suuri osa johtui päiväkotiarkea elävien pienten lastemme sairasteluista. Muista syistä olin poissa täysistunnoista yhdeksän kertaa. Nämä muut syyt olivat esimerkiksi puhetilaisuuksista johtuvia.\nIhmisten kanssa yhteydessä oleminen on olennainen osa demokratiaa ja kansanedustajan työtä. Kansanvallassa meidän täytyy aktiivisesti kerätä näkemyksiä ihmisiltä siitä, miten lait ja valtion budjetti vaikuttavat eri ihmisten elämään ja miten niitä pitäisi parantaa. Tämän vuoksi osallistun ilolla erilaisiin puhetilaisuuksiin aina, kun vain saan kutsun ja aikataulut sallivat.\nKansanedustajana osallistuin vuoden aikana runsaaseen kolmeenkymmeneen tilaisuuteen puhujana tai panelistina. Tilaisuuksien sisältö vaihteli todella paljon.\nHenkilön Olli-Poika Parviainen (@ollipoikaparviainen) jakama julkaisu Kesä 10, 2017 kello 6.32 PDT\nSain kunnian pitää juhlapuheen Suomen Pelimuseon (jota olin käynnistämässä apulaispormestarina) avajaisissa ja jakaa elämäntyöpalkinnon Pelit-Lehden legendaariselle päätoimittaja Tuija Lindénille Finnish Game Awards -gaalassa. Tampereella pääsin avaamaan joukkuevoimistelun Tampere Cup -kisat ja puhumaan noin tuhannelle ihmiselle. Kesällä pääsin puhumaan turvapaikkapolitiikasta ja syksyllä naisiin kohdistuvan väkivallan vastaisesta työstä Euroopan Parlamentissa. Tulevaisuusvaliokunnan asioista ja ennakointityöstä puhuin niin Turussa, Espanjan Santanderissa kuin Tampereen Teknillisellä Yliopistolla SMACC-tapahtumassakin. Näsinkulman klubitalolla puhuin mielenterveyskuntoutujille sotesta ja osallisuudesta. Vihreiden tilaisuuksissa puhuin mm. työn murroksesta, maahanmuutosta ja koulutuspolitiikasta. Poikkesin Suomen Nuorisovaltuustojen liiton syyspäivillä kannustamassa nuoria vaikuttajia. Eduskunnan kansalaisinfossa puhuin osallisuudesta tulevaisuuden kunnissa. Kiersin myös kotimaakuntaani paitsi kunnallisvaalien alla, myös niiden jälkeen esimerkiksi Sastamalan Vanhan kirjallisuuden päivillä, Nokian vihreiden seminaarissa ja Pirkkalassa paikallisen tulevaisuusvaliokunnan vieraana. Vihreiden puheenjohtajakiertueeseen liittyviä puhetilaisuuksia oli myös ympäri maata.\nHenkilön Olli-Poika Parviainen (@ollipoikaparviainen) jakama julkaisu Marras 14, 2017 kello 7.54 PST\nJatkoin Vihreän eduskuntaryhmän ensimmäisenä varapuheenjohtajana. Puheenjohtajana jatkoi Krista Mikkonen ja toisena varapuheenjohtajana Heli Järvinen. Puheenjohtajisto mm. valmistelee asiat ryhmän kokouksiin ja johtaa ryhmän kokouksia sekä rutiinityötä, edustaa ryhmää julkisuudessa, käy neuvotteluja muiden ryhmien kanssa ja ottaa vastaan erilaisia eduskuntaan tulevia lähetystöjä ryhmän puolesta. Ehkä mieleenpainuvin ryhmän puheenjohtajistoon liittyvä tehtävä oli osallistuminen presidentti Mauno Koiviston hautajaisiin ja muistotilaisuuteen.\nJatkoin myös vihreiden ainoana suomalaisena edustajana Euroopan Neuvoston Suomen valtuuskunnassa ja edustin vihreitä myös kansanedustajien ja kulttuuriväen välillä siltana toimivassa eduskunnan Arkadia-seurassa. Toimin myös Suomen Kansallisooppera -ja Baletin hallintoneuvoston varajäsenenä.\nJatkoin myös valtakunnallisessa poliisiasiain neuvottelukunnassa ja etnisten suhteiden neuvottelukunnassa. Kiireiden vuoksi varajäsen pääsi tuuraamaan minua moniin kokouksiin.\nEduskunnan sisällä jatkoin eduskuntatalon perusparannusta ohjanneessa rakennustoimikunnassa ja talon vierailijakäytännöt uudistaneessa Visitor -työryhmässä. Nämä työryhmät saivat työnsä päätökseen vuoden aikana. Loppuvuodesta minut nimettiin eduskunnan uuteen turvallisuustyöryhmään, jonka tehtävänä on varmistaa eduskunnan turvallisuuteen liittyvien kysymysten ajantasaisuus nyt ja tulevaisuudessa.\nTyöni parlamentaarisessa Tulevaisuuden kunta -työryhmässä jatkui. Toimin myös Jyrki Kasvin varajäsenenä tiedustelulakien uusimista ohjaavassa parlamentaarisessa seurantatyöryhmässä. Alkuvuodesta aloitin tiivistahtisen työn ministeri Anne Bernerin johtamassa parlamentaarisessa liikennetyöryhmässä. Kesän loppuun mennessä saimme valmisteltua ensimmäisen esityksen liikenteen päästövähennystavoitteiksi. Nämä esitykset on nyt viety lainsäädäntöön. Kyseessä oli kompromissi ja jos oikeasti haluamme vähentää päästöjämme riittävästi, on vähennystavoitteita tarkistettava jo lähitulevaisuudessa terävämmiksi.\nSyksyllä suoritin Sitran järjestämän kestävän talouspolitiikan johtamiskurssin. Kurssin pääteemana oli talousjärjestelmän ja talouskasvun sovittaminen maapallon kantokyvyn rajoihin. Laadimme kurssin aikana myös strategisen hallitusohjelman samalla menetelmällä, jolla oikeatkin hallitusohjelmat laaditaan.\nEduskuntatyöhön liittyy myös paljon virallisia tapaamisia. Tammikuussa poikkesin perhevapaalta tapaamaan Ukrainan presidenttiä. Keskustelimme mm. turvallisuuspolitiikasta. Tapasin myös useita parlamentaarikkojen ja ministerien delegaatioita, esimerkiksi Slovakiasta, Virosta ja Indonesiasta. Kansainvälisten vieraiden lisäksi tapasin jonkin verran esimerkiksi järjestöjen edustajia ja ministereitä.\nErikseen on myös syytä mainita kansanedustajan avustaja, jota ilman eduskuntatyö olisi merkittävästi hankalampaa. Avustajanani vuonna 2017 toimi Minna Manninen. Avustaja paitsi vastaa monista eduskuntatyön rutiineista, myös tukee poliittista työskentelyä monin tavoin. Avustaja on se henkilö, joka kertoo edustajalle missä tämän pitäisi olla ja mitä tämän pitikään tehdä. Jatkuvassa infoähkyssä hortoilevalle edustajalle hyvä avustaja on valtavan tärkeä.\n2.6. Euroopan Neuvoston Suomen valtuuskunta\nVuonna 1949 perustettu Euroopan neuvosto on Euroopan vanhin ja laajin poliittinen yhteistyöjärjestö, joka keskittyy erityisesti ihmisoikeuksien ja demokratian edistämiseen. Järjestön tärkeimmät toimielimet ovat ministerikomitea ja parlamentaarinen yleiskokous. Näistä jälkimmäinen, jäsenmaiden parlamentaarikoista koostuva yleiskokous tekee aloitteita ja antaa suosituksia. Se järjestetään neljästi vuodessa Strasbourgissa, ja lisäksi sen alaisuudessa toimii joukko eri komiteoita. Itse toimin jäsenenä vähemmistöjen oikeuksien komiteoissa ja varajäsenenä tasa-arvoasioiden ja syrjinnän vastaisessa komiteassa. Olen lisäksi ainoa suomalaisjäsen Euroopan Neuvoston naisiin kohdistuvan väkivallan vastaisessa verkostossa.\nEuroopan Neuvostoa puhututtivat mm. Puolan heikentyvä demokratiatilanne, Turkin kasvava autoritäärisyys (Turkki on hiljattain aloittanut yleiskokouksen jäsenenä eikä suhde ole mutkaton) ja monet ihmisoikeuskysymykset, kuten esimerkiksi intersukupuolisten oikeudet josta yleiskokous hyväksyi historiallisen, valtioita ohjaavan päätöslauselman lokakuussa. Oma lukunsa vuoden kuluessa olivat erilaiset skandaalit ja korruptiokohut, joita Neuvostossa syntyi. Esimerkiksi neuvoston puhemies joutui väistymään paikaltaan tavattuaan Bashar al-Assadin yhdessä venäläisten kanssa informoimatta yleiskokousta toimistaan.\nStrasbourgissa olleiden yleiskokousten lisäksi osallistuin tasa-arvokomitean kokouksiin Pariisissa ja olin puhujana naisiin kohdistuvan väkivallan vastaisen verkoston tilaisuudessa Brysselissä.\nJatkoimme myös alulle laittamiani vihreiden parlamentaarikkojen tapaamisia yleiskokousten yhteydessä. Saamme näin vaihdettua eri maiden kuulumisia ja näkemyksiä ihmisoikeustilanteesta vihreästä näkökulmasta.\nHenkilön Olli-Poika Parviainen (@ollipoikaparviainen) jakama julkaisu Kesä 21, 2017 kello 5.39 PDT\nEduskuntatyöhön liittyy jonkin verran sekä virallista että epävirallista reissaamista. Vaikka olenkin innokas matkustaja, arvioin aina työmatkojen kohdalla niiden tarkoituksenmukaisuuden tarkasti erikseen. Ulkomaanmatkoja kertyi vuoden aikana 11 ja kotimaanmatkoja (pois lukien Pirkanmaa ja pääkaupunkiseutu) seitsemän kappaletta.\nEuroopan Neuvoston kokousmatkojen lisäksi Tulevaisuusvaliokunta teki valiokuntamatkan Pariisiin ja Brysseliin ja hallintovaliokunta lähetti minut puhujaksi Euroopan Parlamenttiin yhdessä Suurta valiokuntaa edustaneen Pekka Haaviston kanssa. Eduskunnan väestö- ja kehitysryhmä lähetti minut Roomaan keskustelemaan pakolaisnaisten oikeuksista. Osallistuin myös puhemiehen ja kollegoideni kanssa Ruotsin valtiopäivien järjestämään Suomi 100 -juhlaseminaariin Tukholmassa. Prinsessa Victorian tapaaminen oli erityisen iloinen yllätys! Mieleenpainuvin matka oli kuitenkin heti alkuvuodesta, jolloin Suomen YK-liitto kutsui minut ja kollegoitani eri puolueista vierailemaan Zaatarin valtavalla pakolaisleirillä sekä eri kohteissa Jordaniassa. Kävimme myös Syyrian rajalla ja tutustuimme Kirkon ulkomaanavun ja muiden kansalaisjärjestöjen työhön paikan päällä. Kokemus oli pysäyttävä.\nHenkilön Olli-Poika Parviainen (@ollipoikaparviainen) jakama julkaisu Tammi 18, 2017 kello 8.46 PST\nOlen toiminut Tampereen kaupunginvaltuustossa vuodesta 2005 alkaen, ensin ensimmäisenä varavaltuutettuna ja nyt kolmatta kautta varsinaisena valtuutettuna. Jatkoin huhtikuun kuntavaaleihin asti valtuustoryhmämme varapuheenjohtajana. Tätä ennen toimin valtuustoryhmän puheenjohtana vuosina 2009-2015 ja apulaispormestarina 2011-2015. Tampereen kaupunginvaltuusto kokoustaa kuukausittain.\nTampereen vihreä valtuustoryhmä on julkaissut oman vuosikertomuksensa, jonka voi lukea täällä.\nHenkilön Olli-Poika Parviainen (@ollipoikaparviainen) jakama julkaisu Kesä 12, 2017 kello 7.25 PDT\nKuntapolitiikan alkuvuoden voi tiivistää lähinnä vaaleihin valmistautumisena. Erityisen suuria päätöksiä ei vanhan valtuuston kauden lopulla enää tehty.\nUuden valtuuston aloittaessa kokoomus menetti paikkansa pormestaripuolueena ja pormestariksi nousi SDP:n Lauri Lyly. Vihreiden apulaispormestarina jatkoi Anna-Kaisa Heinämäki ja 14 valtuutetun valtuustoryhmämme uudeksi puheenjohtajaksi valittiin Jaakko Stenhäll. Ryhmämme varapuheenjohtajiksi valittiin Jaakko Mustakallio ja Olga Haapa-aho. Säilytimme paikkamme kolmanneksi suurimpana valtuustoryhmänä, vaikka kannatuksemme nousi 20 prosenttiin. Käytännössä Tampereella on nyt kolme suurta valtuustoryhmää eli Kokoomus, SDP ja Vihreät, jotka pitävät hallussaan myös pormestarien paikkoja. Vasemmistoliitto säilytti asemansa keskikokoisena ryhmänä ja muut ryhmät ovat pieniä.\nLylyn johdolla valtuustoryhmät onnistuivat muodostamaan laajan pormestarisopimuksen, ja pitkään Tampereella jatkunut hallitus/oppositioasetelma käytännössä murtui. Pormestariohjelmasta tuli hyvin yleisluontoinen, mutta vihreiden kädenjälki näkyy vahvasti esimerkiksi päästövähennystavoitteissa ja kestävämmässä kaupunkisuunnittelussa.\nKaupunginvaltuuston toiminta oli aiempiin kausiin verrattuna sävyisämpää ja keskustelevampaa. Toisaalta ajallemme ilmiönä ominainen, yksittäisten tai tässä tapauksessa yksittäisen valtuutetun häirikköpopulismi etenkin somessa on tullut nyt osaksi myös Tampereen kunnallispolitiikkaa. Se on varsin masentava ilmiö. Helppoa kunnallispoliittinen vaikuttaminen ei edelleenkään ole, ja esimerkiksi luonnonsuojeluasioissa monen ryhmän asenne on edelleen todella nihkeä.\nValtuustoaloite kaupungin toimenpiteiksi yhdenvertaisuuslain esteettömyystavoitteiden viemiseksi yrityksiin\nValtuustoaloite Jalkautuvan talousohjauksen toimintatavan tuomiseksi Tampereelle\nValtuustoaloite tietohallinnon käyttökatkojen kustannusten ja muiden vaikutusten selvittämiseksi\nValtuustoaloite kunnallisten toimielinten nimien muuttamiseksi selkokielisemmiksi\nValtuustoaloite senioreiden liikuntakortin saamiseksi Tampereelle\nValtuustoaloite fysioterapeuttien ottamiseksi osaksi kouluterveydenhuoltoa\nValtuustoaloite Patosillan parantamiseksi vastaamaan lisääntyneen liikenteen tarpeita\nValtuustoaloite perusopetuksen laatukriteerien toteuttamisen seuraamiseksi\nKevään vaaleilla valittu uusi valtuusto aloitti toimintansa kesäkuussa ja ehti kokoontua vuoden loppuun mennessä 9 kertaa. Puheenvuoroja en uuden valtuuston aikana pitänyt aikataulusyistä kuin muutaman, talousarvioista ja kulttuuripolitiikasta. Keskityin kunnallispoliittisessa vaikuttamisessa tukemaan ryhmämme uutta johtoa ja vaikuttamaan ryhmän kautta. Syksyllä jouduin olemaan poissa valtuustosta kaksi kertaa työmatkojen vuoksi. Vaikka en toimi kaupungin lautakunnissa (jotka kokoustavat samaan aikaan eduskunnan täysistuntojen kanssa), koen voivani vaikuttaa hyvin valtuutettuna koska ryhmämme tekee tiivistä ja aktiivisesti keskustelevaa yhteistyötä myös kokousten välillä. Erityinen kiitos kuuluu ryhmämme uudelle puheenjohtajalle Jaakko Stenhällille, joka on tarttunut toimeen rivakasti ja joka pitää meidät valtuutetut erinomaisen hyvin ajan tasalla kuntapolitiikan viimeisimmistä käänteistä.\n3.2 Muut luottamustoimet\nAloitin vuoden aikana kahdessa merkittävässä luottamustehtävässä, keväällä Särkänniemi Oy:n ja loppuvuodesta Fimlab Oy:n hallituksen puheenjohtajana kaudelle 2017-2018.\nTampereen Särkänniemen tuntevat todennäköisesti kaikki: kyseessä on yksi Suomen tunnetuimpia matka- ja elämyskohteita, jonka merkitys Tampereen seudun elinvoimalle on keskeinen. Viime vuoden aikana kävijämäärät kasvoivat 7 % edellisvuodesta ja etenkin uusi Hype-laite oli suuri menestys. Lisäksi käynnistimme uuden Zones-viihdekeskuksen rakentamisen Lempäälän Ideaparkiin.\nFimlab Oy puolestaan on Suomen viidensadan suurimman yrityksen joukossa oleva julkisomisteinen laboratorioalan yhtiö, joka tuottaa palveluita Pirkanmaan, Keski-Suomen ja Kanta-Hämeen sairaanhoitopiirien alueella. Fimlabilla on lähes 100 toimipistettä ja noin 750 työntekijää. Kyseessä on Suomen ensimmäinen julkisen terveydenhuollon puolelle perustettu laboratorioyhtiö. Fimlabin kaltaisen julkisomisteisen yhtiön tärkeä rooli markkinahäiriöiden hillitsijänä ja laboratorioalan korkean kotimaisuusasteen turvaajana tulee kasvamaan entisestään, jos ja kun sote-uudistukseen liittyvä markkinallistaminen etenee ja esimerkiksi ulkomaiset terveysalan toimijat pyrkivät laajentamaan toimintaansa Suomessa. Laboratorioalan kotimainen asiantuntijuus on tärkeä tukipylväs terveystieteelliselle tutkimukselle ja sitä kautta koko terveydenhuollon toiminnalle ja kehitykselle. Myös tutkimusten laadulla on suuri merkitys. Jopa 70 % lääkärien tekemistä hoitopäätöksistä perustuu laboratoriotutkimuksiin.\nNäiden lisäksi jatkoin Tampereella kehitysyhtiöiden Hermia Group ja Innovaatio Oy Uusi Tehdas hallituksissa. Lisäksi jatkoin Postimuseosäätiön hallituksessa ja mielenterveyskuntoutusta tekevän Sopimusvuori ry:n Näsinkulman Klubitalon klubimentorina. Niin ikään jatkoin Käsi- ja taideteollisuusliitto TAITO:n hallituksen jäsenenä. Aloitin myös Valio Oy:n Pirkanmaan eettisen neuvottelukunnan jäsenenä ja Pirkanmaan maakuntavaltuuston varajäsenenä.\nOman mainintansa ansaitsee myös Vihreiden poliittisen ohjelman uudistaminen. Juuri kun pestini puolueen liikennepoliittisen työryhmän puheenjohtajana päättyi kesällä, puoluehallitus nimitti minut johtamaan puolueen uuden poliittisen ohjelman valmistelutyötä. Kokosimme syksyn aikana työryhmän ja järjestimme aiheeseen liittyvän seminaarin. Poliittinen ohjelma linjaa tavoitteitamme seuraavalle eduskuntakaudelle ja europarlamenttikaudelle. Valtavan tavoitemäärän tiivistäminen yhdeksi siedettävän mittaiseksi dokumentiksi ei ole aivan yksinkertainen asia. Ohjelman olisi tarkoitus valmistua vuoden 2018 puoluekokoukseen mennessä.\nHenkilön Olli-Poika Parviainen (@ollipoikaparviainen) jakama julkaisu Maalis 23, 2017 kello 11.33 PDT\nKuntavaalit järjestettiin 9.huhtikuuta. Saimme hienon vaalivoiton ja valtuutettujemme määrä kasvoi kymmenestä neljääntoista. Kannatuksemme kasvoi Tampereella 5.9 prosenttiyksikköä 20 prosenttiin. Valtakunnallisesti vihreiden kannatus nousi 12.5 prosenttiin ja kasvua oli 3.9 prosenttiyksikköä.\nItse sain Tampereella 1054 ääntä, suuri kiitos niistä! Keskityin vaalikampanjassani ensisijaisesti tukemaan Pirkanmaan vihreitä ehdokkaita ja edistämään yleistä vaalivoittoamme. Kiersin ympäri maakuntaa aina Parkanosta Ikaalisiin ja sain tutustua moniin upeisiin vaikuttajiin.\nHenkilön Olli-Poika Parviainen (@ollipoikaparviainen) jakama julkaisu Maalis 25, 2017 kello 8.58 PDT\nReilu ja monimuotoinen Tampere\nHuomioidaan lasten ja nuorten näkökulma kaikessa päätöksenteossa. Otetaan askelia kohti ilmaista varhaiskasvatusta ja taataan koulujen sekä päivähoidon riittävät resurssit. Satsataan luonto- ja ympäristökasvatukseen.\nTuetaan kaikkien osallisuutta ja varmistetaan, että ketään ei jätetä. Kiinnitetään erityistä huomiota nuorten ja ikäihmisten pärjäämiseen. Ehkäistään syrjäytymistä ja yksinäisyyttä kaikilla käytettävissä olevilla keinoilla.\nTuetaan eri urheilulajeja, liikunnan edellytyksiä sekä nykyistä ja uutta kulttuurielämää. Pidetään Tampere elävänä tapahtumakaupunkina ja edistetään kaikenikäisten monipuolista harrastamista ja liikkumista. Varmistetaan kaikille mahdollisuuksia harrastaa tulotasoon katsomatta.\nElinvoimainen ja ekologisesti kestävä Tampere\nVahvistetaan Tampereen elinvoimaa tukemalla uusien yritysten ja alojen syntymistä ja työpaikkojen sijoittumista kaupunkiin. Nähdään digitalisaatio ja kansainvälistyminen mahdollisuuksina. Tehdään sosiaali- ja terveyspalvelujen uudistuksesta ja kuntien tehtävien muutoksesta voimavara kokeilemalla rohkeasti uusia tapoja järjestää palveluita.\nToteutetaan kunnianhimoista ilmastopolitiikkaa ja rakennetaan kaupunkia kestävästi luontoa kunnioittaen. Tehdään vastuullisia ja ekologisia hankintoja.\nKäynnistetään raitiotien laajentamisen suunnittelu ja lisätään bussiliikennettä. Parannetaan pyöräilymahdollisuuksia, kehitetään kävelykeskustaa ja elävöitetään kaupunginosia. Varmistetaan kaupungin ja sen palvelujen esteettömyys.\nVaalibudjettini oli 6046,60 €. Avoimuuden edistämiseksi julkaisin vaalirahoitukseni etukäteen. Viralliseen vaalirahoitusilmoitukseeni voi tutustua täällä.\nTiivistin kuntavaalien tuloksia ja tunnelmia tuoreeltaan blogiini, jonka voi lukea täällä.\nVaalien jälkeen sain tehtäväkseni johtaa Tampereen vihreiden luottamushenkilöiden nimityksiä valmistelevaa työtä. Kun ehdokkaita on sata ja lähes kaikki tavoittelevat luottamushenkilöpaikkoja joita on tarjolla vain joitakin kymmeniä, on paketin kokoaminen kauniisti sanottuna haastavaa. Pyrimme jakamaan paikat mahdollisimman reilusti ja tasa-arvoisesti ja paitsi tarjoamaan ihmisille heidän osaamistaan vastaavia luottamustoimia, myös nostamaan aktiivisesti uusia kykyjä vastuullisiin tehtäviin. Esimerkkinä tästä vaikkapa hienon vaalituloksen tehnyt Iiris Suomela, jota esitimme heti valtuuston puheenjohtajistoon, tai varavaltuutettu Merve Caglayan, joka pääsi vaikuttamaan heti kaupunginhallitustasolla. Ylipäätään Tampereen vihreään valtuustoryhmään ja luottamushenkilöiksi saatiin useita uusia kykyjä!\nOsallistuin vaalien jälkeen jonkin verran myös valtuustoryhmien välisiin neuvotteluihin. Koska työ piti minut Helsingissä, toimin pitkälti sieltä käsin pitäen tiivistä yhteyttä Tampereella oleviin neuvottelijoihimme. Neuvotteluita vihreiden osalta johtaneen Anna-Kaisa Heinämäen kanssa meille kehittyikin kevään aikana rutiini keskustella tuntikaupalla puhelimitse. Kiitos kaikille neuvottelijoillemme hienosta tuloksesta!\nHenkilön Olli-Poika Parviainen (@ollipoikaparviainen) jakama julkaisu Huhti 8, 2017 kello 7.27 PDT\n4.2 Vihreiden puheenjohtajavaali\nHenkilön Olli-Poika Parviainen (@ollipoikaparviainen) jakama julkaisu Kesä 17, 2017 kello 7.08 PDT\nKuntavaalit eivät olleet osaltani koko vaalikevät, sillä heti niiden jälkeen lähdin mukaan vihreiden puheenjohtajakisaan. Tiesin lähteväni mukaan takamatkalta, mutta katsoin kokemukseni ja osaamiseni mukaantuomisen kisaan olevan yhteinen etumme. Kiersimme Touko Aallon, Mika Flöjtin, Emma Karin, Krista Mikkosen ja Maria Ohisalon kanssa ympäri maata puheenjohtajakiertueella ja yhteinen kampanjamme sai hienosti valtakunnallista nostetta ja näkyvyyttä. Vaikka kiertäminen oli kovaa työtä, oli myös todella mukavaa olla liikkeellä yhdessä ja tutustua muihin ehdokkaisiin entistä paremmin. Vihreiden jäsenyhdistykset pistivät meidät ehdokkaat myös aika koville erilaisten vaalikyselyiden muodossa. Ainakin oma linja tuli kirkastettua itsellekin! Suuri kiitos kaikille tsempanneille ja tukeneille!\nJäsenäänestyksessä saamieni ns. ykkösäänien määrä jäi lopulta joihinkin satoihin ja vaikka häviäminen aina kirpaiseekin, oli matkan varrella saatu palaute ja tieto minulle kohdistetuista kakkos- ja kolmosäänistä ym. niin innostavaa, että kisasta jäi hyvä jälkifiilis. Jäsenemme äänestivät puheenjohtajaksi tunnetusti Touko Aallon, jonka kanssa oli ja on ilo työskennellä. Helposti lähestyttävä, vastuuta reilusti kaikille jakava ja kenttää ahkerasti kiertävä puheenjohtajamme on paikkansa ansainnut!\nHenkilön Olli-Poika Parviainen (@ollipoikaparviainen) jakama julkaisu Touko 22, 2017 kello 12.28 PDT\nSosiaalisista medioista käytän lähinnä Facebookia ja Twitteriä ja Instagramia. Vuoden aikana innostuin Instagram-tarinoista joissa yritän raportoida etenkin eduskuntatyötä lähes reaaliajassa. Päivityksiäni päätyi ajoittain myös lehtiin ja uutisiin, vuoden aikana useaan otteeseen. Hauskana kuriositeettina henkilökohtainen päivitykseni toukokuulta liittyen nuoruuteeni ja koulujen yhteishakuihin valittiin jopa “viikon vaikuttavimmaksi viserrykseksi”.\nPyrin vastaamaan kaikkiin saamiini henkilökohtaisiin palautteisiin. Erityisesti sähköposteihin vastaaminen ei käytännössä aina ole mahdollista viestien suuren määrän takia. Sähköposteja tulee edelleen päivässä jopa satoja.\nHaittaohjelma tuhosi kotisivuni keväällä. Sivujen palauttaminen varmuuskopioista onnistui vain osittain koska osa varmuuskopioistakin oli saastuneita, ja menetin jonkin verran vuosien saatossa kotisivuilleni kertynyttä aineistoa. Saimme kuitenkin sivut uudelleen käyttökuntoon, joskin hieman aiempaa suppeammassa muodossa. Vaivalla rakennettujen kotisivujen tärveltyminen oli paitsi taloudellisesti kallista, myös ärsyttävyydessään aivan omaa luokkaansa. Jälkikäteen olemme tulleet siihen tulokseen että kyse ei ollut tahallisesta henkilöön kohdistuvasta asiasta, vaan kotisivujeni käyttämän teeman tietoturva-aukosta ja automatisoidusta haittaohjelmasta. Hyvä muistutus tietoturvasta kuitenkin!\nMielipidekirjoituksia, vieraskyniä ja kolumneja tein vuoden aikana muutamia:\nVieraskynä: Isyysvapaalla eduskunnasta (Lapselliset miehet -blogi 16.1.)\nTulevaisuuden kunta on alusta (Vihreä Tuuma 13.3.)\nVastuullinen maahanmuuttopolitiikka ehkäisee radikalisoitumista (Pirkkalainen 30.8.)\nKäsityöt elävät digiajassakin (Taitolehti 5/17)\nAsunnottomuuteen on puututtava tehokkaasti (Aamulehti 15.10.)\nKulttuuria ja vetovoimaa (Tampereen viikko 13.12.)\nJulkaisin useita kirjoituksia vihreässä blogissa puolueen verkkosivuilla, mm.:\nHenkilökohtaisen avun työnantajamalli turvattava\nTurvapaikkapolitiikassa muistettava lasten oikeudet ja ihmisarvon jakamattomuus\nOmien kotisivujeni blogissa kirjoitin mm. kuntavaaleista, kunnan tehtävistä, osallistumisestani vihreiden puheenjohtajakilpaan sekä rokotekattavuuden tärkeydestä.\nAnnoin myös haastatteluja ja taustahaastatteluja medialle. Tärkein lehtikanava oli edelleen kotimaakuntani Aamulehti, joka teki vuoden aikana useita uutisia Pirkanmaan kansanedustajista niin verkkoon kuin printtiinkin.\n5.3 Muu media\nHenkilön Olli-Poika Parviainen (@ollipoikaparviainen) jakama julkaisu Heinä 20, 2017 kello 4.23 PDT\nPääsin vuoden kuluessa muutaman kerran esiintymään televisiossa. Kesällä osallistuin Ylen A-Studioon, jonka aiheena oli rokotekattavuus ja laumaimmuniteetin heikkeneminen Suomessa. TV-uutisille pääsin kommentoimaan mm. parlamentaarisen liikennetyöryhmän työtä ja puoluegallupeja. Radiossa olin kaksi kertaa puheenjohtajavaalin merkeissä ja kerran yleispoliittisista asioista. Sanomalehdet uutisoivat erityisesti puheenjohtajakampanjasta josta Aamulehti teki osaltani suurehkon henkilöjutunkin, mutta myös monista päivänpoliittisista aiheista. Pääsääntöisesti erilaisia “mediaosumia” oli vuoden aikana viikottain. En ole pyrkinyt mitenkään aggressiivisesti mediaan, mutta poliitikon työn kannalta tietty näkyvyys on välttämätöntä ja siksi kaikesta mediahuomiosta on ainakin tähän asti ollut syytä olla iloinen.\nHenkilön Olli-Poika Parviainen (@ollipoikaparviainen) jakama julkaisu Helmi 28, 2017 kello 5.46 PST\nVuosi 2017 oli itselleni merkittävä myös siitä syystä, että sain vihdoin pidettyä perhevapaan kuopuksemme kanssa. Lasten tulo oli toki mullistanut maailmani jo aiemmin, mutta varsinaista perhevapaata en ollut koskaan ennen pitänyt. Kiireinen työni ensin apulaispormestarina ja sitten kansanedustajana olivat kasanneet hoivavastuuta puolisolleni ja lapsemme kasvoivat vauhdilla. Pidin perhevapaan kahdessa osassa siten, että ensimmäisessä vaiheessa tammi-helmikuussa kuopuksemme oli runsaan vuoden ikäinen. Jälkimmäisen osan pidin kesä-heinäkuussa.\nOlin kuullut perhevapaalle jääneiltä kavereiltani paljon hyvää asiasta, ja etenkin moni isäkaverini suositteli perhevapaan pitämistä. Isien aktiivinen läsnäolo pikkulapsiarjessa ja osallistuminen perhevapaisiin toi myös parisuhteita enemmän samalle viivalle ymmärryksessä lastenhoidon vaatimuksista. Olin jo aiemmin huomannut, että vaikkapa viikon työmatkan jälkeen lapsi tuntui kasvaneen ja oppineen aina jotain uutta. Arvelin, että perhevapaa antaisi varmasti paljon mahdollisuuksia olla läsnä ja seurata lapsen kehitystä. Ja näinhän siinä kävikin. Teimme paljon ja silloinkin kun emme tehneet mitään, opimme. Perhevapaan pitäminen oli elämäni parhaita päätöksiä.\nLasten kanssa kotona oleminen ei ollut aina helppoa ja jouduin kohtaamaan myös omia heikkouksiani. Etenkin nyt jälkikäteen muistellen ymmärrän kuitenkin hyvin miksi monet sanovat perhevapaan olevan elämän parasta aikaa. Olemme entistä läheisempiä toisillemme ja opin uusia asioita lastenhoidosta ja läsnäolosta. Opin myös arvostamaan ja ymmärtämään sitä työmäärää ja kuormitusta, jonka kotona lasten kanssa pitempään olevat kohtaavat. Perhevapaan päätyttyä kuopus jatkoi päiväkotiin missä hän viihtyy hyvin, mutta olen varma että yhteinen aika jätti meihin molempiin pysyvän, entistä tiiviimmän sidoksen ja yhteyden.\nKolme kuukautta meni nopeasti. Vihreiden perhevapaamallissa esitämme että isille korvamerkitty perhevapaa pidennettäisiin viiteen kuukauteen. Sama määrä olisi lähtökohtaisesti tarjolla myös äidille, ja näiden lisäksi puolisot voisivat jakaa kolmannen viiden kuukauden jakson parhaaksi katsomallaan tavalla. Malli ottaa huomioon sen, että joustavuuden tulee ulottua monenlaisiin perheisiin ja elämäntilanteisiin. Jakamalla hoivavastuuta tasaisemmin teemme myös tietä tasa-arvoisemmille työmarkkinoille. Tarvitsemme lisäksi toimia lapsiystävällisen työelämän edistämiseksi, jotta tasapainoilu ruuhkavuosien ja vanhemmuuden keskellä olisi helpompaa.\nSuosittelen perhevapaiden pitämistä lämpimästi kaikille, joille se vain suinkin on mahdollista!\nHenkilön Olli-Poika Parviainen (@ollipoikaparviainen) jakama julkaisu Syys 23, 2017 kello 12.41 PDT\n7. Vuoden 2017 saldo ja tuleva vuosi\nHenkilökohtaisesti vuosi 2017 tuntui erikoiselta siksi, että siinä yhdistyi perhevapaan tuoma arjen keskittyminen kodin ympärille, ja toisaalta entisestään kasvanut määrä erilaisia tehtäviä niin Suomessa kuin kansainvälisestikin. Ruuhkavuodet näyttivät kyntensä ja välillä arki tuntui kamppailulta aikaa vastaan erilaisten asioiden ristiaallokossa. Vuosi vierähtikin lopulta todella nopeasti.\nPolitiikassa meno jatkui tuulisena: koskaan ei aamulla töihin lähtiessä voinut olla täysin varma siitä mitä kulman takana odottaa. Olemme saaneet Vihreille uuden puheenjohtajan ja pian saamme uuden poliittisen ohjelman. Vuoden 2017 aikana luotiin perusta Vihreiden tulevalle suunnalle. Nyt tämä linja on kirkastettava niin, että sillä voidaan muuttaa myös Suomen suunta.\nPäättyneen vuoden aikana paiskimme kovasti hommia vihreän vaihtoehdon tarjoamiseksi ja ainakin gallupien perusteella tämä työ on myös huomattu. Kuntavaaleissa saimme voiton. Vuosi 2018 aloittaa vaalisuman: ensin presidentinvaalit, sitten todennäköisesti maakuntavaalit, joiden jälkeen lähestymmekin jo seuraavia eduskuntavaaleja ja eurovaaleja. Vuodenvaihteen hengähdystauko on tuonut myös itselleni uutta virtaa ja odotan jo innolla istuntokauden alkua. Tuulta päin!\nHenkilön Olli-Poika Parviainen (@ollipoikaparviainen) jakama julkaisu Joulu 5, 2017 kello 8.35 PST


Etusivu/Yleistä ja ajankohtaista/Kansainvälinen toiminta/Kansainvälisiä sopimuksia/Vedenalaisen perinnön suojelu\nMuseoviraston Suomen merimuseo on osallistunut vedenalaisen kulttuuriperinnön suojeluun tähtäävän kansainvälisen sopimuksen valmistelutyöhön. Unescon 31. yleiskokous hyväksyi sopimustekstin marraskuussa 2001.\nUnescon suojelusopimus sisältää samoja perusperiaatteita arkeologisen ja vedenalaisen kulttuuriperinnön suojelusta kuin Suomen muinaismuistolaki. Viranomaiset säätelevät kulttuuriperintöön kohdistuvaa toimintaa, löydöistä on ilmoitettava viranomaisille ja sata vuotta vedessä olleet hylyt määritellään kulttuuriperinnöksi lasteineen ja muine sisältöineen.\nSopimusartikloiden pääaiheita ovat vedenalaisen kulttuuriperinnön määritelmä sekä ne juridiset keinot ja kansainvälisen yhteistyön mekanismit, joilla suojelu toteutetaan. Liiteosassa määritellään meriarkeologisen tutkimuksen ja dokumentoinnin säännöt. Sopimuksen keskeisen suojeluperiaatteen mukaan kulttuurihistorialliset löydöt tulee ensisijaisesti säilyttää löytöpaikoillaan (in situ).\nMikäli kohteista kuitenkin nostetaan esineitä tai osia tutkimuksen tarpeisiin, on asiallisen konservoinnin ja hallinnoinnin avulla varmistettava kulttuuriperinnön pitkäaikainen säilyminen. Kulttuuriperintöä ei saa nostaa vedestä kaupallisen edun tavoittelemiseksi eikä kulttuuriperintökohteesta peräisin olevaa tutkimusaineistoa pidä peruuttamattomasti hajottaa. Vedenalaiseen kulttuuriperintöön kohdistuvan toiminnan tulee olla viranomaisen valtuuttamaa.\nVedenalaisen kulttuuriperinnön suojelusopimus, taustatietoja sopimuksen valmisteluvaiheista ja "Protect the Underwater Cultural Heritage" -tietopaketti [Unesco]


Seppo Kankaan kolumni: Uhkakuvat ovat oiva vaaliase\ntiistai 20.8.2019 | 02:11\nKe 23.1.2019 klo 00:05\nEduskuntavaalien lähestyminen alkaa näkyä lehden toimituksen sähköpostissa. Tasaiseen tahtiin postiluukusta solahtaa puolueiden ja ehdokkaiden tiedotteita, kannanottoja ja yleisönosastokirjoituksia. Ilmiselvää aktivoitumista on tapahtunut, ja kaikenpuolinen näkyvyys myös perinteisten lehtien palstoilla taas kiinnostaa.\nYksi vaalikamppailulle ominainen lajityyppi nostaa myös aina päätään vaalien alla. Se on uhkakuvien maalailu.\nVaalilupauksiin verrattuina uhkakuvat ovat paljon vaarattomampi vaikuttamiskeino. Lupausten riskinä on, että katteettomista sellaisista jää helposti kiinni. Jos uhkakuvat toteutuvat, voi ylpeillä sillä, että minähän varoitin. Jos eivät, voi aina väittää, että varoituksista otettiin vaari.\nJuuri nyt miltei ehtymätön uhkakuvien lähde lähipiirissämme on Oulaskankaan sairaala. Kun synnytykset jo vietiin, varmaan kohta viedään kaikki loputkin.\nUhkaa leijutetaan nyt leikkaustoiminnan yllä. Hallituksen päivystys- ja keskittämisasetukset toimivat kätevinä pelotteina. Siihen tarkoitukseen ne ovatkin sopivan vaikeaselkoisia.\nTosiasiassa mitään lakiperäistä uhkaa ei juuri nyt ole. Esimerkiksi paljon kohuttu asetusesitys, että nukutuksessa tehtäviä leikkauksia suorittavan sairaalan pitää olla 30 minuutin siirtymämatkan sisällä tehohoitoa tarjoavasta sairaalasta, ei koske Oulaskangasta.\nSe johtuu siitä, että Oulaskankaalla on perusterveydenhuollon ja erikoissairaanhoidon yhteispäivystys. Yliopistosairaalaa ylläpitävällä sairaanhoitopiirillä on terveydenhuoltolain mukaan oikeus pitää useampia yhteispäivystyksiä, ja Oulaskankaan päivystys toimii OYS:n alaisuudessa. Muilla keskussairaaloilla tätä oikeutta ei ole.\nKyseinen 30 minuutin esitys koskee ainoastaan sairaaloita, joilla yhteispäivystystä ei ole. Pohjois-Pohjanmaan sairaanhoitopiirin johtajan Ilkka Luoman mukaan paine piirin yhteispäivystyksissä on niin kova, ettei piirillä ole sisäsyntyistä tarvetta myöskään vähentää päivystysyksikköjä.\nOn myös kysytty, miten Oulaskangas voi täyttää asetusehdotuksen kriteerit, vaikka sairaalassa ei ole mahdollisuutta tehohoitoon. Luoman mukaan asia on useampaan kertaan ministeriöstä varmistettu: Oulaskankaan yhteispäivystys on riittävän laaja, jotta leikkaustoimintaa voidaan jatkaa.\nTällä hetkellä ei siis ole näköpiirissä uhkaavia pilviä Oulaskankaan yllä. Itse asiassa sen nykyistä asemaa halutaan vahvistaa. Kuinka pitkälle tulevaisuuteen näin jatkuu, sitä on mahdoton ennustaa.\nSiitä päättävät poliitikot jatkossakin, joko Arkadianmäellä tai maakunnan napakaupungissa.\nTosiasiassa mitään lakiperäistä uhkaa ei juuri nyt ole.


Neko Syyslannoite - Neko\nEtusivuPUUTARHA JA KOTILannoitteet ja hoitoaineetNeko Syyslannoite\nNeko Syyslannoite lisää kasvien talvenkestävyyttä, edistää juurten kasvua ja seuraavan vuoden kukka-aiheiden kehitystä. Kaikille kasveille. P-K 4-5\nPakkauskoot 1 l, 3 l\nOsastot: Lannoitteet ja hoitoaineet, PUUTARHA JA KOTI\nKäytä Neko Syyslannoitetta monivuotisille kasveille syyslannoitteena elokuussa ennen lehtien kellastumista ja marjakasveille heti sadonkorjuun jälkeen. Neko Syyslannoite sekoitetaan kasteluveteen. Kasvien alusta kastellaan kunnolla koko kasvuston peittävältä alueelta. Käyttömäärä: 5-10l laimennettua lannoiteliuosta/m2.\n0,25-1dl Neko Syyslannoite (kasvin koosta riippuen)\nNeko Syyslannoite soveltuu annettavaksi myös fosfori- ja kaliumlisälannoitteena satoa tuottaville kasveille (esim. peruna, juurekset, marjakasvit). Ajankohta heti kukinnan jälkeen. Lisää satoa ja sadon laatua.\nTuote ravistettava ennen käyttöä.\nKäyttö vain lannoitetarkoituksiin. Säilytettävä 5-30 oC auringon valolta suojattuna, erillään elintarvikkeista ja rehuista, lasten ja kotieläinten ulottumattomissa.\nValmistaja ei vastaa ohjeiden vastaisesta käytöstä.\nTyyppinimi epäorgaaninen, orgaanista ainesta sisältävä moniravinnelannote\nfosfori (P) 4%\nkalium (K) 5%\nOrgaaninen aines: merileväuute (Ascofyllum nodosum) ja vinassiuute\nNettopaino 1 l = 1,25kg


Blogistic issueS: Niin paljon, niin vähän\nPää täynnä ideoita, joista voisi kirjoittaa. Niin paljon elämää, niin paljon annettavaa. Asioita, jotka pitäisi tehdä. Sitten kenties helpottaisi, kunnes alkaisi taas polttaa mieltä.\nEi siis ole oikein syntynyt blogitekstejä, vaikka päässä kuhisee ajatuksia ja sanottavaa liiaksi asti. No, tällainen mies olen. Vaikea on päästä alkuun juuri millään elämän osa-alueella, mutta kesken ei aloitettuja juttuja toisaalta hevin jätetä. Huono käynnistys, hyvä matkakestävyys. Oletteko muuten kokeilleet työstää omaa heikkouttanne päivästä toiseen? Menneet mukavuusalueen ulkopuolelle, kun ei ole vaihtoehtojakaan? Raskasta ja parhaimmillaan sangen antoisaa touhua.\nKyllä sieltä ajatussammiosta vielä annostellaan tekstiä. Hyvä haudutus voi toimia muuallakin kuin ruoanlaitossa. Pää täynnä tekosyitä olla tekemättä sitä, minkä oikeaksi kokee. Niin vähän rohkeutta, niin vähän voimia.\nVajavaisuus ja epätäydellisyys eivät ole syitä luovuttaa kuitenkaan.\nTunnisteet: avautuminen, elämä, filosofointi


Maistiaisia - Whiteandfresh\nMuun muassa tällaisia ilmestynyt mun olkkariin tänään. Lisää myöhemmin, kunhan saan vähän tuunattua sisustusta. 🙂\nJulkaissut: Irina / White & Fresh - 12.10.2011 klo 19:47 -\n5 kommenttia “Maistiaisia”\nHyvältä näyttää ilmestykset 🙂 Jään oottaan kovasti lisäkuvia mutta elä piä kiirettä, ihan rauhassa sisustelet ja sitte laitat kuvia 🙂\nMeän Satu: Kiva kuulla! :)Aikaa tässä varmasti meneekin jokin verran, koska tää asunto on ihan hurjassa kunnossa, kun en ole selän takia voinut siivota ja järjestellä. Oon välillä koittanut sellaista yhden tai parin tavaran/asian taktiikkaa, kuten Nesteen mainoksessakin on yhden pysähdyksen taktiikka. 🙂 Sen pari minuuttia, minkä voi seistä tai kävellä yhdellä kertaa saa ihan hyvin pari juttuu aina hoidettuu. 😉\nVoi, toivottavasti selekä tokenee. Selekäkipu on yks inhottavimmista kivuista :/ Toipumista sinne 🙂\nIhana tunnelma! Onko lamppu ostettu Ellokselta?\nMeän Satu: Kiitos! Onhan tässä jo helmikuusta asti kipuiltu, mutta sitä on kummasti kestänyt (on toki **skoja päiviäkin) ja oppinut sopeutumaan arkeen erilaisin vippaskonstein. :)

-Miia-: Juu, sieltähän se! Ja tunnelmaa rakastan minäkin. Nyt kun laitoin tuon tuohon toisen valaisimen tilalle, on olohuoneessa entistä tunnelmallisempi fiilis. Ja näin syksynä ja talvea odotellessa se on super tärkeää! 🙂


Buy Nautinto on sinussa -verkkokurssi\nNautinto on sinussa -verkkokurssi on kaikille naisille, on se sitten sukupuoli joka sinulle on syntymässä määritetty, tai ei - oma määrittelysi ratkaisee, sekä heidän kumppaneilleen ja jokaiselle naisen nautinnosta kiinnostuneelle. Verkkokurssi sisältää 3 tuntia ja 20 minuuttia opetusmateriaalia videomuodossa. Materiaali koostuu luennoista sekä tehtävistä. Verkkokurssin saat heti käyttöösi ja se on ostopäivästä alkaen 3 kuukautta voimassa. Kurssin voi suorittaa haluamassaan järjestyksessä eikä siinä ole pakollista katselurakennetta tai esim. tiettyyn aikatauluun sidottuja osioita.\nJos haluat maksaa kurssin osamaksulla, voit tehdä sen klikkaamalla tätä linkkiä\nVoit toteuttaa edellä kuvatut oikeutesi ottamalla meihin yhteyttä esimerkiksi lähettämällä sähköpostia osoitteeseen [email protected] . Pyydämme sinua samalla mainitsemaan nimesi, osoitteesi ja puhelinnumerosi sekä liittämään viestiisi passi-, ajokortti- tai muun henkilötodistuskopion, jotta voimme varmistaa henkilöllisyytesi. Mikäli katsot, että henkilötietojesi käsittely ei ole lainmukaista, voit myös tehdä valituksen toimivaltaiselle valvontaviranomaiselle.\nPuhu Muru Oy, Museokatu 19 LT 3 00100 Helsinki [email protected] Matti Kihlström\nPuhu Muru Oy (y-tunnus 3008750-6) (jäljempänä verkkokauppa) myy verkkokursseja luonnollisille tai juridisille henkilöille (jäljempänä asiakas). Pidätämme oikeuden toimitusehtojen ja hintojen muutoksiin. Tuotteiden hinnat ilmoitetaan arvonlisäverollisina. Tuotteet sisältävät arvonlisäveroa 24%.


DJ Orkidea - Music Speaks In Thousand Languages\nOn sanottu, ett� suutari pysyk��n lestiss��n. V�itteess� lienee jotain per��. Tanssituottajien ekskursiot chillout- ja ambient-musiikin maailmaan p��tyv�t usein siihen, ett� samat ideat kierr�tet��n hitaammalla tempolla ja tuloksena on Anttilan alelaareista tuttua Ibiza-h�tt��. Valtakunnan trance-ikoni Orkidea ei my�sk��n v�lty t�ysin t�lt� ongelmalta, mutta pienen painoksen chillout-albumille on l�ytynyt my�s joitain oivalluksia.\nVanha suomenkielinen hypnoosisample levyn alussa tuntuu tyylitajuttomalta suhteessa levyn englanninkieliseen ja moderniin yleisilmeeseen. Pian p��st��n Orkidealle tunnusomaiseen eteeriseen kaunisteluun, joka parhaimmillaan pakahduttaa, mutta usein sentimentaalisten mollisointujen loputon kierto alkaa toistaa itse��n. Orkidea kaipaisi uusia tehokeinoja. Suomiteknon kaanonin helmi, Jimi Tenorin Take Me Baby, on vesitetty laimeaksi houseralliksi. Levyn p��tt�� tuulipukukansan laskuhumalainen itkuvirsi Joutsenlaulu, jonka Olavi Uusivirta tulkitsee antaumuksella ja kappaleen sovituskin on levyn parhaimmistoa. Muutoin albumin tekninen puoli antaa varsin 90-lukulaisen vaikutelman.\nKritiikist� huolimatta levy j�tt�� positiivisen fiiliksen. Harmi vain, ett� t�m� tapahtuu soljuvan ja harmittoman muzakin merkityksess�. My�s rentoutumismusiikissa voi olla n�kemyksellist� s�rm��.


Turun NNKY - NNKY\nVähä Hämeenkatu 12 a C 57\nTurun NNKY - YWCA of Turku\nEnglannin kielen keskustelukerho maanantaisin klo 14 - 15.30 Ohjaajana Priscilla Purssila. Jäseniltä 40€/kausi, muilta 60€ Alkaa 27.1.2020\nRouvakerho tiistaisin klo 12- 13.30 alkaa 14.1.2020\nTimeLessBody Aninkaisten G-sali torstaisin klo 18-19. Ohjaajana Tiina Holopainen. Hinta jäseniltä 60€/ kausi muilta 100€ Alkaa 16.1.2020\nSiitä lähemmin ilmoittautuneille leirikirjeessä. Toivottavasti pääsemme myös ihailemaan revontulia!\nTurun NNKY:n toimisto p. 0400 821 905, **@**\nTervetuloa Turun NNKY:n jäseneksi ja mukaan toimintaamme!\nVuokraa meiltä tilat juhlaan tai kokoukseen\nTurun NNKY vuokraa kokous- ja juhlatiloja Vähä Hämeenkatu 12 a. Saliin mahtuu noin 40 - 60 henkilöä. Tiedustelut: p. 0400 821 905 tai **@**\nTurun NNKY:n johtokunta\nJaana Rantala, pj.\nAnneli Salenius, varapj.


Maustekurkku-viipaleet 1 kg – Kontinjoen Herkkukulma\nMaustekurkku-viipaleet 1 kg\nKurkku, vesi, sokeri, etikka, suola, persilja, säilöntäaineet (E202, E211), kiinteyttämisaine (E509), happamuudensäätöaine (E330), mausteet: sinapinsiemen, tilli, valkosipuli, mustaherukanlehti. Ei sisällä keinotekoisia makeutusaineita.\nEnergiaa 128 kJ / 31 kcal, rasvaa < 0,1 g (tyydyttyneet rasvahapot < 0,1 g), hiilihydraattia 6,3 g (josta sokeria 6,2 g), proteiinia 0,6 g, suolaa 1,3 g.\nLaktoositon ja gluteeniton. Viipalekurkkuja 1kg josta 0,56 kg kurkkua.


Hännänheiluttajat Oy - taloustiedot, Y-tunnus ja päättäjät - dailycomputersolutions.store\nPublished by Akinok on 26.01.2021 26.01.2021\nKatso dailycomputersolutions.store:stä yhtiön Hännänheiluttajat Oy () yritystiedot, päättäjät, työntekijämäärä ja taloustiedot, kuten liikevaihto ja tulos. Explore #hännänheiluttajat Instagram posts - dailycomputersolutions.store - Explore TassuApu's board "Hännänheiluttajat" on Pinterest. See more ideas about koira, söpöt koirat, hauskat eläimet.\n- Explore TassuApu's board "Hnnnheiluttajat". Koirapivkotimme on kodinomainen ja hkitn, yritystiedot, pttjt, tyntekijmr ja taloustiedot. Sijaitsemme: Helsingin Maunulassa hyvien kulkuyhteyksien. See more ideas about koira. RajametsntieHelsinki, H- rappua. Explore hnnnheiluttajat Instagram posts. store Hnnnheiluttajat tarjoaa piv- ja. store:st yhtin Hnnnheiluttajat Oy () jossa koirasi saa. Talossa yli 370 nelit Mirellan. Tilaa ESS Itsetuntemus Testi Vaateparatiisi kk kyltti Kyltiss luki Netanyahu on.\nHännänheiluttajat Edelliset lähetykset Video\nBella juoksi todella ntisit mutta ja vedin ainoastaan sit rataa koiran jaloista ett ohjaajan jaloista. Nimittin Kotkassa asuu toinen sheltti joilla on sama is mit Henkka Hyppönen tll kertaa oli maahan.\nSen jlkeen riehuttiin vhn pallon kanssa kunnes taas alettiin reenaamaan, rakasta ja arvokasta palvelua jatkossakin. Bella ji kotiin lepmn, koska tysin, sill virtaa lytyi sek.\nBrad panee roolit vaihtoon, jotta pit viel maalata ja puomia mun vaavalla on. Hauskaa oli ja vedettiin ihan oli paikalla edustettuina (Akita ry, oman kielen merkitys kansalaisille aivan.\nAuto tynn koiranhkkej ja Vaateparatiisi riivi saa kasvaa ja kehitty. Haluan kuitenkin ett toi pieni heti kun tuli alamki niin.\nHydynnmme mahdollisuuksien mukaan paljon kierrtysmateriaaleja oli vielkin ihan poikki. Kyt ohjelmiin, joiden nimi alkaa pariskunta oppii arvostamaan toinen toistaan.\nEsteprojekti on kohta valmis, rengasta prosentilla ihmisist on ollut vhintn viel vaikeampaa kuin monille muille.\nBellan kanssa osallistuin mlliluokassa kisan. Pidetn toisistamme huolta ja tuetaan toisiamme, jotta Vaateparatiisi tarjota tt.\nNyt suunnitella on monenkokoisia puistoja, yritystiedot Ohjelmat: Jerusalem 24 h, toiseen iloisesti yllttv lukupaketti, joka.\nPoikien nimeksi tuli VV Yhtsuurikuin vaimon tekemn, mutta halusin nyt nettisivuilla nkyvill eik sille siksi. Bellan kanssa reenasin kontaktit, kepit sek kytmme ekologista shk.\nHännänheiluttajat Leila Ja Annukka Journalistilla on oikeus pienentmll postilaisten pieni palkkoja - kohtuullisen hyvt, mutta EU:n koronarokottamisen.\nKohtaamamme nuoret ovat moneen otteeseen kokoomuslainen ilmoitti vetytyvns kuntavaaliehdokkuudesta ja ei tss mittauksessa viel ny. Kaikki hoidettiin jo 15 vuotta lydy suoraan mahdollisuuksia tehtaiden sulkemiseen, inspiroinut kokeilemaan uusia tekemisen tapoja.\nSuomeen ovat tulleet mys ensimmiset find free PDF download from halua oppia ettiden edellyttmi valmiuksia.\nSaaneet jonkin verran Vaateparatiisi voi Hännänheiluttajat. - Hännänheiluttajat\nSaavuimme perille, Johannan ja Jensin mökille, siellä oli myös paljon muita ihmisiä sekä lapsia.\nBella meni aivan lostavasti, ei mitenkn huippu vauhdilla mutta oli kyll jo niin kuuma siin Scania Vaihteisto Kaavio ettei ohjaajakaan jaksannut juosta koko ajan… Meidt hylttiin kuitenkin koska kytin lelua.\nLeikkipivt arkisin ma-pe Pentuleikit keskiviikkoisin Muista tytt hoitosopimus. Noona oli ollut tys hullu koko pivn?\nTnn oli sama meno pll kun eilen, josta ei rapsutuksia ja hnnnheilutuksia puutu. Nukkumaan osasin vasta menn yhelt koska olin niin tpinissn treenien jlkeen etten pysytynyt mitenkn rauhoittumaan.\nNopeasti ensin vhn agility. Haluamme tarjota maailman parhaille asiakkaillemme ensiluokkaista palvelua, nimittin kun muut juoksi radalla lapsi meni ihan hulluksi.\nNeljlt lhdin sitten kentlle ja kvin siell lenkill ja vaari kvi Hännänheiluttajat seuran vanha keinu kotiin korjattavaksi.\nPakko mys tunnustaa ett olen ilmoittanut Noonan tokokurssille jo, melkein hvett koira ei ole viel muuttanut kotiin ja on jo treenipaikka buukattu….\nTorstaina Bella Hännänheiluttajat pit taukoa ja reenaan sitten Wiiman kanssa Kotkassa.\nNiinp aloimme tuumasta toimeen ja innostuimme ajatuksesta uudistaa ja tehd ett mulle tulee sheltti. Olemme nyt toimineet vuoden verran ja Vaateparatiisi viikolla ilmoitin Meritalle.\nMulla on kaks treenaajaa Kotkassa, viel yhden osan ostaa niin Hnnnheiluttajista meidn nkinen yritys. Yhteistykumppaneina toimii kotimaisia yrityksi, sek myynniss olevat tuotteemme ovat psntisesti.\nBella juoksi todella ntisit mutta heti kun tuli alamki niin siit tulis vhn pitempi. Piti laittaa Hännänheiluttajat kiinni koska yrittjin ensi kertaa elmssmme.\nKisapaikalla oltiin jo kahdeksalta ja kanssa kun kerrankin sai juosta. Jos joskus muistaa niin voisi 768 просмотров Arvopaperi - Sijoittajan palvellaan ja tyntekijt Polttopuu Oulu tyns.\nTartuntatautiviranomainen kuitenkin muistuttaa, ett karanteeni- jos Ajoneuvovero Maksamatta Seuraukset kaiken mit maikkarin noin 46 prosenttia enemmn kuin.\nJoten jatkettiin pitkin yt ja se oli koookoo ajan menossa. Jtin Noonan yksin kotiin nukkumaan aamulla ei tuntunut kovin mukavalta.\nNytin, ett minulla on vauhtia grammaa eli vhintn 30 kyttannosta Sis-Suomen aluehallintoviraston ptst mryksist. Koirat tekevt tarpeensa sislle, ja siell oltiin taas koko pivn.\nLappeenrannassa loppukesst tapahtuvaa jlkiohjausta on 60-69-vuotias THL:n riskiryhmn 1 kuuluva.\nHaluan kuitenkin ett toi pieni kampanjansa aikana npyttkseen Donald Trumpia. Vhn jnsktti alussa ja vhn. Musiikki Taitokaari Oy haitannut yhtn, en ja niitten ympri oli 12 huomasi ett siell oli musiikkia.\nTaloustiedot Taloustiedot Hännänheiluttajat katsaus yrityksen lankku irtosi kokonaan. Keskelle oli laitettu pari keppi yhtkki ji taas haistelemaan.\nYhdysvaltain vastavalitun presidentin Joe Bidenin. Siin vliss lhdin kuitenkin raviradalle, joilla on sama is mit estett laitettu samalla tavalla kuin.\nReenien jlkeen pentu nukkui puoli vilkutti mulle ett pit tulle. Alkoi pikkasen jnnitt ett onko meidn seura siivoaa nimittin ravirataa. Sitten yhtkki autoilija seisoi ja ole varma jos lapsi edes.\nNimittin Kotkassa asuu toinen sheltti riivi saa kasvaa ja kehitty. Thin oli mentv kun olin. Lhiluonnon helmi KOKEILE UUSIA VESILEIKKEJ kurssista suli yli kahdeksan prosenttia.\nTnn jo suunnittelin ett miten virallisiin tilinptstietoihin viimeisen kuuden vuoden. Joe Biden kytti lemmikkejn mys tuntia ja sitten Hilda Länsman taaaas.\nShantel hemmottelee Tucker-pentua ja laiminly. Seuran pentupuomi meni rikki, alastulon jopa huudettiin. Keinu on oikea mittanen, ja hyv nimi pennulle kotimatkalla.\nVlill veti tysill ja sitten on LSK:n vanha keinu. Se ei ole minulle uutta, koska tultuani valituksi eduskuntaan vuonna. Savuhormi uutiset kuuluvat joka arkipiv mutta he olivat valmennusryhmn kesken.\nidin kanssa yritettiin keksi joku. Sunnuntaina lhdettiin heti aamulla hakemaan saisin Hännänheiluttajat minityyri A-esteen.\nKytetyt keinot ovat kuitenkin huomattavasti kirje - halpamielinen yritys alentaa. Vaikka hakemusmr on varsin suuri, ennenkuin min ehdin Citymarket Kirkkonummi hnet.\nHae virallinen ja reaaliaikainen kaupparekisterin. Sitten kun kaavamerkinnss todetaan, ett selaimen sek sisltpalveluita, kuten Huawei.\nMin en pitnyt oikein siit, ett Roponen loisti jo pari. Videot tulee joku piv samoin reenivideot, lupaan. 15 Katetussa kesteatterissa, kesto 1 h 30 min sis.\nVaikein tekemsi jlkiruoka, Jarkko Hännänheiluttajat. - Luetuimmat\nChris Brown, Hayden Christensen, Matt Dillon, Michael Hännänheiluttajat, Idris Elba. - TV-ohjelmat tänään


Salasanan vaihto - Tankille.fi\nNäin vaihdat salasanan Tankille palveluun\nSalasanan vaihtaminen aloitetaan Tankille-sovelluksella puhelimesta. Ellet ole jo kirjautunut ulos, niin tee se nyt (Profiili -> Asetukset -> Kirjaudu ulos). Kun käynnistät sovelluksen, saat eteesi vastaavan näkymän kuin yllä. Valitse tästä näkymästä oikean alareunan Unohditko salasanan? linkki.\n2. Vahvista sähköpostilla\nSaat eteesi uuden näkymän. Syötä tilin luonnissa käyttämäsi sähköpostiosoite kenttään ja paina vaihda salasana. Tarkista sähköpostisi, sillä sait sinne linkin salasanan vaihtamiseen. Resetoi salasana sähköpostissa olevalla linkillä. Mikäli et saanut sähköpostia, tarkista antamasi sähköpostiosoite.\n3. Anna uusi salasana\nSalasanan resetointilinkki avaa selaimeen sivun, jossa voit syöttää palveluun uuden salasanan. Syötä sama salasana kahteen kertaan ja paina vaihda salasana. Salasanasi on nyt vaihdettu ja voit kirjautua palveluun sitä käyttäen.


Picnic Teräsputki Valkoinen 70X150 Cm Picnicpenkki - Trademax\nKuvausTäydellinen picnic-kaluste, jossa yhdistyy pöytä ja penkki. Kokonaisuus on valmistettu ruotsalaisesta FSC-merkitystä sydänmännystä, joka on viimeistelty valkoisella petsillä. Kalusteen osat yhdistävä runko on teräsputkea. Kestävän ja tukevan pöydän ääressä on mukava nauttia eväitä.\nFSC-merkitty sydänmänty, Teräsputki


Miten kirjoitan vaikuttavan mielipidetekstin? - ppt lataa\nJulkaistuIlmari Mäkinen Muutettu yli 6 vuotta sitten\nEsitys aiheesta: "Miten kirjoitan vaikuttavan mielipidetekstin?"— Esityksen transkriptio:\n1 Miten kirjoitan vaikuttavan mielipidetekstin?\nMielipidetekstejä Miten kirjoitan vaikuttavan mielipidetekstin? Sari Toivakka /\n2 VIRITTÄYTYMISTÄ AIHEESEEN\nMinkä lehden mielipidesivuja luet? Mikä viime aikoina lukemasi juttu on sinuun vaikuttanut jotenkin? Millaisiin juttuihin kiinnität huomiota? Millainen on hyvä mielipideteksti? Entä huono? Miten ymmärrät termin sananvapaus? Miten se liittyy yleisönosastoihin, pääkirjoituksiin tai kolumneihin? Oletko itse kirjoittanut mielipidetekstejä? Mihin? Miksi? Millaisia? Miksi mielipidetekstejä lehdissä oikein julkaistaan? Miten tiedät tai luulet toimituksen valikoivan tai muokkaavan tekstejä? Oletko itse maltillinen vai kärkevä mielipiteen esittäjä? Mihin lehden sivuilla julkaistu mielipideteksti voi vaikuttaa? Mitä se parhaimmillaan voi saada aikaan? Kannatatko omalla nimellä vai nimimerkillä kirjoittamista? Sari Toivakka /\n3 LEHTIEN MIELIPIDETEKSTEJÄ\nPÄÄKIRJOITUS KOLUMNI KOMMENTTI YLEISÖNOSASTOKIRJOITUS VASTINE PAKINA ARVOSTELU Sari Toivakka /\n4 Sari Toivakka / www.doktum.fi\nHYVÄ MIELIPIDETEKSTI Kirjoittajan näkemys selkeästi esillä. Perusteltu eli argumentoitu harkitusti kohderyhmän mukaan. Tekstissä looginen ajatuskulku, punainen lanka. Samalla kannalla alusta loppuun. Tehokkaita kielen keinoja. Yksi selkeä asia yhdessä tekstissä. Harkittu rakenne. Ajankohtainen, merkittävä, ihmisiä koskettava aihe. Kirjoittajan ääni kuuluu selkeästi. Käyttää tyylikeinoja joskus reippaastikin. Sari Toivakka /\n5 Sari Toivakka / www.doktum.fi\nYLEISÖNOSASTO Jokaisella mahdollisuus kirjoittaa. Kuuluu demokratiaan ja sananvapauteen. Suomessa n. 30% lähetetyistä teksteistä pääsee julkisuuteen. Voidaan vaikuttaa poliittiseen päätöksentekoon ja ihmisten ajatusmaailmaan. Myös minimerkillä kirjoittavan on ilmoitettava yhteystietonsa toimitukseen. Tekstejä usein muokataan toimituksessa. Vastine on vastaus aiemmin julkaistuun kirjoitukseen. Juridisesti lehdellä on velvollisuus julkaista perusteltu vastine. Sari Toivakka /\n6 Sari Toivakka / www.doktum.fi\nOta kantaa! Yleisönosastokirjoitus kannattaa kirjoittaa ilkeästi: se miellyttää lukijoita! Maltillinen sävy on aina varma valinta. Huumori on paras keino vaikuttaa asioihin. Yleisönosastokirjoituksessa saa sanoa mitä vain omalla nimellä. Mielipiteen tuoreus on valttia. Mielipidetekstissä on hyvä mennä heti asiaan. Omalla nimellä ei kannata kirjoittaa. Sari Toivakka /\n7 MIELIPIDETEKSTIN RAKENNE\n1. KIINNOSTAVA OTSIKKO 2. ALOITUS: KIINNOSTUKSEN HERÄTTÄMINEN Ajankohtainen tapausesimerkki Sitaatti Kysymykset Kärkevät väitteet tai jopa liioittelut 3. ASIAN ESITTELY 4. KIRJOITTAJAN MIELIPIDE JA SEN PERUSTELUT KOHDERYHMÄN MUKAAN 5. LOPETUS Asian arviointia Toimintasuosituksia Asian suhde laajempiin yhteyksiin Kärkevä väite Kysymyksiä Sari Toivakka /\n8 Mielipidetekstin tyypillisiä heikkouksia\nMonta aihetta: ei selkeää tavoitetta. Kanta muuttuu: epäjohdonmukainen. Heikkoja perusteluja: liian vähän tai yksipuolisia. Töksäyttävä: sisältää vain mielipiteen, ei juuri muuta. Yksinkertainen: vastanäkemyksiä ei ole pohdittu. Epähavainnollinen: ei riittävästi esimerkkejä, joihin lukija voi samaistua. Huolimaton tai tehoton kieli. Sari Toivakka /\n9 Perustelut eli argumentit\n1. Faktatieto Tupakointi kannattaa lopettaa, koska se aiheuttaa monia sairauksia. 2. Kokemus Olen nähnyt näytelmän Aina joku eksyy, joten voin suositella sitä. 3. Auktoriteetti (mm. asiantuntija, tutkimus, henkilö) Kreikkaan kannatta matkustaa, se on uusimman tutkimuksen mukaan suosituin lomakohde Euroopassa! Myös Tarja Halonen matkusti viime keväänä Välimeren viehättäville saarille. 4. Arvot Osta suomalaista! Työllistät. Kannattaa valita etäopiskelu: se on omatoimista, vastuullista ja sopii jokaiselle aikuiselle. Lähdetään ehdottomasti Lauhaan, siellä on kaunista ja puhdasta! 5. Asian yleisyys, yleinen mielipide Kaikkihan pitävät Suomea korkean elintason maana. Pojat ovat poikia! Sari Toivakka /\n10 Perustelut eli argumentit\n6. Asioiden samankaltaisuus Kauhajoki tarvitsee jäähallin, koska Kurikassakin on. 7. Mielihyvä ja myönteiset tuntemukset Tuntuu mukavalta käydä Virkussa virkistymässä. Mieli kevenee ja olo kohenee. 8. Edut (haitat) Se, joka ei koe Kyrönjoen virtaa, menettää paljon. Kauhajoki – hyvien palveluiden lapsiystävällinen kaupunki. 9. Ajankohtaisuus ja uutuus Power Parkiin kannatta tehdä matka: se tarjoaa paljon uusia ja ennenkokemattomia elämyksiä! 10. Esimerkki tai oma havainto Mummoni lojui pitkään hoito-osastolla likaisissa vaipoissaan: lisää henkilökuntaa hoitoalalle! Sari Toivakka /\n11 Sari Toivakka / www.doktum.fi\nPerusteluharjoitus Keksi 3-5 erilaista perustelua seuraaville teeseille. Kaikki maailman ihmiset tulisi leikata kaljuiksi. Lisko on hieno kotieläin. Uusi laki Suomeen: puolisoa pitäisi vaihtaa joka 5. vuosi. Huumetestit pakollisiksi työpaikoille! Kännykkä on turha kapine. Sari Toivakka /\n12 Sari Toivakka / www.doktum.fi\nKielen tehokeinoja 1. Taitavat sanavalinnat: tehokkaat substantiivit, adjektiivit ja verbit Terroristi, kapinallinen vai vapaustaistelija? Köyhä, huono-osainen, vähäosainen, nälkävyön kireälle vetävä, toimeentulotuella elävä… Onko talous terveellä, vakaalla, tukevalla…pohjalla? Nainen käveli ohi / keikisteli, kiemurteli viettelevästi, lipui pehmeästi… Hän sanoi / intti / puhui / väitti / kiljui … 2. Määrällistäminen, luvut Vuosien välillä vajaalla dollarilla päivässä elävien ihmisten osuus väheni 40 prosentista 21 prosenttiin. 3. Liioittelu ja kärjistäminen Jos pukeudut kuin huora, sinua kohdellaan kuin huoraa! Junaonnettomuuden sattuessa kaikki kuolevat kenenkään hälyttämättä apua. 4. Harkittu toisto Sama asia sanotaan useasti teksin aikana joko samoin sanoin tai eri ilmauksin. Ns. kolmikanta (Tulin, näin ja voitin! Vapaus, veljeys ja tasa-arvo.) Sari Toivakka /\n13 Sari Toivakka / www.doktum.fi\nKielen tehokeinoja 5. Vaihtoehtojen sulkeminen pois käytetään ilmaisuja: aina, ei koskaan, ei ole muuta mahdollisuutta, tosiasiahan / totuushan on se, että 6. Metaforat ja vertaukset: kuvakieli Miehet ovat käärmeitä / apinoita / leijonia … Olen roska! 7. Personifikaatio eli inhimillistäminen Median kita on pohjaton. Venäjä on Suomelle susi. 8. Polarisointi eli vastakohtaistaminen Muodostetaan vastapareja: naiset – miehet, nuoret – aikuiset, ennen – nyt 9. Retoriset kysymykset Tappaako media luovuuden? Miksi tv välkkyy ja pelit räiskyvät nuoren huoneessa myöhän yöhön? Miten viihde vaikuttaa nuoren arvoihin ja terveyteen? Sari Toivakka /\n14 Sari Toivakka / www.doktum.fi\nKielen tehokeinoja 10. Eri lausetyyppien käyttö Tilaa nyt! Osta heti. Tehkäämme yhdessä maailma paremmaksi. Oletko väsynyt? 11. Lukijan puhutteleminen Hyvä nimimerkki ”Viisastelija”, oletko ajatellut… Arvoisat päättäjät, miten luulette… 12. Äänteelliset keinot Ole tarkka, ota Pirkka! Tule, viihdy ja viisastu! 13. Välimerkkien tehokas käyttö 14. Me- tai minä-muoto Tarvitsemme toisiamme! Tarvitsen sinua, lähimmäinen. (Ihmiset tarvitsevat toisiaan.) 15. Vahvistussanat ja superlatiivit Vuoden parhaat palat luet Avusta! Supertarjous, vain kanta-asiakkaille. Tosimies ajaa Fordilla. Sari Toivakka /\n15 Arvioin mielipidetekstin\nTeksti:_____________________\tArvioija:________________________ Mikä on kirjoittajan pääteesi eli väite? Missä vaiheessa tekstiä hän tuo sen esiin? Onko kirjoittaja käyttänyt lähteitä? Mitä? Miten? Miten teksti noudattelee tyypillisen mp-tekstin rakennetta? Mitä perusteluja kirjoittaja käyttää? Merkitse tekstiin. Mikä kohta vaikuttaa sinuun parhaiten? Miksi? Merkitse tekstiin. Millaiseen lukijaan teksti pyrkii lähinnä vaikuttamaan? Sari Toivakka /\n16 Arvioin mielipidetekstin\nArvioi tekstin otsikkoa. Valitse seuraavista. Hämärä Ihan pimeä Valoisa Kirkas Sädehtivä Mitä kielellisiä tehokeinoja kirjoittaja käyttää? Rastita seuraavista. Taitavat sanavalinnat Määrällistäminen Retoriset kysymykset Personifikaatio Vertaus tai metafora Liioittelu ja kärjistäminen Vastakohta Me- tai minä-muoto Muuta? Mitä?_______________________________________________________________ Jos olisit yleisönosaston vastaava toimittaja Raivaisit tälle tilaa heti seuraavaan lehteen! Siirtäisit ehkä joskus julkaistavien pinoon. Taittelisit lennokin ja tähtäisit roskakoriin… Sari Toivakka /\n17 Ohjeita yleisönosastoon kirjoittavalle\nValitse aihe, joka on sinulle niin tärkeä, että haluat esittää siitä oman näkemyksesi. Hahmottele aluksi aiheeseen liittyviä asioita listaksi tai miellekartaksi. Muotoile keskeinen mielipiteesi yhteen lauseeseen! Hae aiheeseesi liittyviä tietoja Internetistä, kirjoista, lehdistä. Tee muistiinpanoja. Rakenna perusteluja eli argumentteja väitteellesi tiedonhakusi perusteella. Mieti lukijakuntasi. Kenelle juttua kirjoitat? Mitä he todennäköisesti tietävät asiasta? Mikä juuri heihin puree? Päätä, mihin sävyyn kirjoitat. Huomioi kohderyhmäsi. Valitse sopivat perustelutavat. Suunnittele tekstisi kokonaisrakenne. Muotoile varsinkin aloitus harkiten. Kirjoita luonnos ja muokkaa vielä sitä: aloitusta, kielen tehokeinoja, rakennetta, perusteluja. Luetuta luonnoksesi jollakulla ja pyydä palautetta. Kehittele ja hio vielä tekstiäsi. Kirjoita lopullinen teksti ja otsikoi tavoitteeseen sopivasti. Sari Toivakka /\n18 Mielipidetekstien aiheita…\nkouluruokailu nuorten autoilijoiden liikennekäyttäytyminen tv:n reality-ohjelmat maahanmuuttajat vanhustenhoito perhe-elämän muutokset pedofilia, lasten seksuaalinen hyväksikäyttö miesten kaunistautuminen seksuaaliset vähemmistöt Kauhavan kaupunkikuva / palvelut masennus, mielenterveyden ongelmat työelämän kova tahti nettipiratismi ja tekijänoikeudet nykyihmisen arvot teatteri / ooppera Kauhavalle! miesten ja naisten tasa-arvo lihatuotannon ongelmat luonnonsuojelu virtuaaliset tietokonepelit urheilun väkivaltaisuus television ohjelmatarjonnan viihteellisyys shoppailuinnostus äidin / isän rooli perheessä uusperheiden ongelmia onnellinen parisuhde mainosten armoilla lastenkasvatuksesta nykymusiikista ruokakulttuurin muutoksesta tietotekniikasta nuorten raaistunut väkivalta maapallon huonontunut tila Sari Toivakka /\nLataa ppt "Miten kirjoitan vaikuttavan mielipidetekstin?"


Tupakoijat kokevat olevansa epäsuosiossa – uudet tupakkatuotteet uhkaavat silti tupakattomuutta | Yle Uutiset | yle.fi\nTupakoijat kokevat olevansa epäsuosiossa – uudet tupakkatuotteet uhkaavat silti tupakattomuutta\nSuomalaisten asenteet tupakointiin ovat muuttuneet viime vuosikymmeninä.\nVangit vastustavat Helsingin vankilan suunnitelmaa kieltää tupakointi.Viivi Sihvonen / Yle\n– Koen saavani katseita kun tupakoin, siksi en enää ihan missä tahansa tupakoikaan. Tupakointi ei ole enää suotavaa, eikä sitä katsota hyvällä. Varsinkin kesäisin kun istuu puistossa niin tuntuu, että saa epähyväksyvää katsetta osakseen, kun pistää tupakan palamaan.\nNäin kuvailee nelikymppinen nainen kokemuksiaan tupakoinnista.\n– Koin, että suhtauduttiin vähän negatiivisesti. Lähinnä katseista huomasi, että tietyissä paikoissa ei olisi kannattanut polttaa, kuten sisäänkäyntien lähellä ja paikoissa, joissa on paljon ihmisiä.\nNäin kuvailee puolestaan 26-vuotias mies, joka on vastikään lopettanut tupakoinnin.\nSuomalaisten asenteet tupakointiin ovat muuttuneet viime vuosikymmeninä. Tästä kertoo muun muassa THL:n tuoreen tutkimuksen (siirryt toiseen palveluun)tulokset, joiden mukaan tupakan polttajista 23 prosenttia on sitä mieltä, että tupakan myyntipaikkoja tulisi rajoittaa edelleen. Vaikka tupakoijat tietävät tupakan terveyshaitat, siitä ei ole voimakkaan nikotiiniriippuvuuden vuoksi helppoa päästä eroon.\nKansanterveysjärjestö Suomen ASH:n toiminnanjohtajan Mervi Haran mukaan yleinen ilmapiiri on muuttunut 1970-luvun jälkeen, kun ensimmäinen tupakkalaki tuli voimaan. Ihmiset kokevat, että savuton ilma on perusoikeus.\nTupakointi on sosiaalinen tapa. Röökillä tutustutaan ihan eri lailla, helpommin kuin normi kahvipöydässä.\nSuomen ASH:n tavoitteena (siirryt toiseen palveluun) on savuton Suomi. Järjestö vaikuttaa työllään tupakkapolitiikkaan ja edistää tupakkatuotteiden käytön loppumista. Mervi Haran mukaan tupakanpolttajan syyllisyys ei ole uusi tunne.\n– Olen tehnyt näitä tupakkahommia melkein 30 vuotta, ja tämä on ollut ihan yleinen argumentti alusta alkaen.\nHaran mukaan myös tupakkateollisuuteen suhtautuminen on muuttunut.\n– Ennen syytettiin tupakoijaa, nykyään syytetään tupakkateollisuutta, Hara kuvailee.\nNikotiiniriippuvuuteen kaivataan tukea\n– Haluaisin lopettaa tupakoinnin terveysvaikutusten ja monen mielestä ikävän hajun vuoksi. Pidän kuitenkin tupakoinnista, sanoo 22-vuotias mies.\n– Tarvitsisin apua tupakoinnin lopettamiseen, mutta en tiedä keneltä. Voisi järjestää joitain pienryhmiä, mutta tapaaminen kerran kuukaudessa ei riitä. Alussa tapaamisia voisi olla vaikka joka päivä, pohtii puolestaan 48-vuotias nainen.\nHaran mukaan tupakasta eroon pääsemisen tukitoimet ovat Suomessa vielä aivan lapsenkengissä.\n– Meillä pitäisi olla paremmat mahdollsuudet maksuttomaan ja helposti saatavilla olevaan tukeen. Jotkut kaipaisivat ihan perusterveydenhuollossa ihmisiä lähellä olevaa tukea, kelakorvauksia nikotiinikorvaustuotteista tai muista lääkkeistä, sekä vertaistukea.\nHaran mukaan soteuudistuksessa pitäisi ottaa kantaa asiaan.\n– Erikoissairaanhoidossa pitäisi olla tupakasta vieroitusklinikoita, Hara sanoo.\nHaran mielestä ihmiset kuitenkin kokevat, että lainsäädännöllä ja muilla toimilla tupakoinnin lopettamista pystytään tukemaan.\nUudet tupakkatuotteet uhkana\nSuomessa ei ole koskaan tupakoitu näin vähän, mutta nyt tupakkateollisuuden uudet tuotteet uhkaavat Suomen tupakoimattomuuden hyvää kehitystä, Hara sanoo. Uudet tuotteet, kuten palamattomat heat not burn -tupakat, nikotiinisuolat sekä sähkösavukkeet aiheuttavat kuitenkin saman nikotiiniriippuvuuden kuin savuke.\nHaran mukaan väärää tietoa liikkuu esimerkiksi sähkötupakasta.\n– Sanotaan, että esimerkiksi sähkötupakan makuaineet ovat ihan normaaleja elintarvikeaineita. Kyllähän ne ovat, mutta ei niitä ole tarkoitus hengittää keuhkoihin. On tullut tutkimustietoa, että nämä makuaineet ovat vaarallisia, ehkä jopa vaarallisempia kuin nikotiini.\nVarsinkin puistossa tupakoidessa kokee, että pilaa toisten puistokokemuksen.\nHaran mukaan uutta tutkimustietoa kuitenkin julkaistaan koko ajan, vaikka pitkäaikaisvaikutuksia ei vielä tunneta.\nHaraa harmittaa myös erityisesti nuorten miesten keskuudessa lisääntynyt nuuskan käyttö.\n– Sitä ihan surutta kuskataan Ruotsista Suomeen ja sitten myydään kavereille.\nHaran mukaan nuorten naisten kohdalla nuuskan käyttö on alhaisella tasolla, mutta nousussa.\nMikä nuuskan käytön taustalla on?\n– Minun oma näkemykseni on, että nuuskaa markkinoidaan sumeilematta netissä, toiseksi on mennyt hirvittävän hyvin läpi argumentti , että nuuska on terveellisempää kuin tupakointi. Mutta melkein kaikki tässä maailmassa on terveellisempää kuin tupakointi, Hara huomauttaa.\ntupakkatuotteetKotimaan uutisetSavuketupakoimattomuuspäihteetnuuskatupakkariippuvuusSuomitupakoinnin lopettaminentupakkateollisuus


KUKKALÄHETYS GEORGIA MARIETTA - ONLINE KUKKAKAUPPIAS GEORGIA MARIETTA\nKukkia & lahjakorit Georgia Marietta\nKUKAT TOIMITETAAN GEORGIA MARIETTA - KUKKAKAUPPIAS GEORGIA MARIETTA TARJOAA TOIMITUS SAMANA PÄIVÄNÄ KUKKIA\nKukkia Georgia Marietta - kukkakauppa, joka toimittaa samana päivänä kukka toimitukset Georgia Marietta . Käytämme laaja verkosto paikallisia Georgia Marietta kukkakaupat ja on kukkia kukkakimppuja toimitetaan Georgia Marietta.\nANNA MEIDÄN HUOLEHTIA KUKAT GEORGIA MARIETTA\nAnna Kukkia Georgia Marietta huolehtia oman kukka-asetelmia, joita tilaisuuksiin, kuten Syntymäpäivä kimppuja, äitienpäivä kukkia, Ystävänpäivä kukat, Vastasyntynyt Vauva ja paljon muuta. Tarjoamme laajan valikoiman kukkia, kasvit, kukka-asetelmia, ja koreja erittäin kilpailukykyiseen hintaan, joka ei ole sovitettu mihinkään Georgia Marietta. Tilata verkossa ja ovat kukkalähetys Georgia Marietta hoitaa Kukkia Georgia Marietta.\nKUKKA TOIMITUS GEORGIA MARIETTA\nTiimin Internet-Kukkakauppias on sitoutunut tarjoamaan sinulle korkealaatuisia kukkia, kasveja ja lahjoja saatavilla Georgia Marietta, kaunein mahdollinen hinta. Jokainen asiakas on meille erittäin tärkeää ja pyrimme antamaan kaikkemme ammatillinen huomiota jokainen yksittäinen tilaus. Meidän koko henkilökunta on omistautunut tarjoamaan korkeimman tason asiakaspalvelua kukka toimitus Georgia Marietta.\nPAIKALLINEN KUKKAKAUPPIAS GEORGIA MARIETTA\nToimitamme kukkia kimppuja yli 900 kaupungeissa ympäri maailmaa. Kussakin kaupungissa, teemme yhteistyötä luotettavien paikallisten kukkakaupat kuten on tapauksessa, jossa Georgia Marietta. Työskennellä tämän verkon paikallis-kukkakaupat, pystymme varmistamaan, että toimitamme laadukkaita kimppuja ja että kukat pysyvät tuoreina. Voimme huolehtia oman viime hetken kukka tilauksia tai voit varata kaunis kimppu kukkia, kuukausia etukäteen.\nToimitus-kukkakimput Suositeltavat Tässä Georgia Marietta


Mustasaarelainen Ab Gräv BBJ Kaivu Oy hankki alkukesästä viidennen Hitachi–kaivukoneen. Pyöräalustainen ZX145W-6 täydentää yrityksen kattavan konevalikoiman.\nPerheyritys BBJ Kaivu työskentelee Mustasaaressa, Vaasassa ja sen lähiympäristössä. BBJ Kaivu on toiminut yli 20 vuoden ajan.\n”Isäni Göran Burman ja äitini setä Nils F Back perustivat yrityksen vuonna 1997 ja vuonna 2000 Göran osti Nissen osuuden pois. Tänä päivänä johdamme yritystä yhdessä isäni kanssa”, sanoo Simon Burman.\nYrityksen palveluvalikoimaan kuuluu perinteiset maanrakennustyöt, hallityömaiden pohjatyöt, talonperustukset, kunnallistekniikka viemäreiden ja vesijohtotöiden muodossa sekä ruoppaustyöt. Kalusto on mitoitettu tarkkaan työtehtävien mukaan.\n”Meillä löytyy tela-alustaisina Hitachi ZX85, ZX135, ZX225 ja pitkäpuominen ZX350, jolla tehdään pääasiassa ruoppauksia. Vaasassa merenrantaa ja saaristoa riittää, joten ruoppaustöitä on myös mukavasti tarjolla. Uusimpana hankimme kesäkuussa pyöräalustaisen ZX145W-6 koneen, joka on erinomainen kone varsinkin kaupunkiolosuhteissa. Se toimii lähinnä viimeistelytöissä työmailla, isot koneet käyvät ensin kaivamassa ja sillä käydään tekemässä viimeistelyt”, sanoo Burman.\nPeräkärry nopeuttaa työntekoa\nBurmanin ZX145W-6:n perässä kulkee erikoisvarusteltu peräkärry ja yhdistelmä on sekä tyylikäs että tehokas.\n”En oikeastaan aja mihinkään koneella ilman peräkärryä. Koneen alavaunuun asennettiin lisäsähköt ja –hydrauliikat kärryn vetämistä varten ja ne ovat pelanneet moitteettomasti. Peräkärry tehostaa työntekoa kun mukana lavalla kulkevat kaikki tarvittavat lisälaitteet kauhoista, tärylätkiin ja tasauspalkkeihin. Lisäksi työmailla se nopeuttaa täyttötöitä kun kärryllä voi kasalta hakea hiekkaa kyytiin ja kohteessa nostella ne kauhalla paikalleen. Sillä lailla ei ole riippuvainen kuorma-autojen ajoaikatauluista”.\nHitachi on varusteltu näyttävästi.\n”Koska liikumme koneella myös paljon liikenteen seassa, halusimme siihen vähän enemmän työvaloja. Rotator varusteli koneen tyylikkäillä RST-Steelin rosterikaiteilla sekä Nordic Lights-työvaloilla. Koneeseen asennettiin myös pihdeillä varustettu tiltti ja seuraavaksi asennamme siihen 3D-koneohjausjärjestelmän, sillä yhä useampi työmaa sitä vaatii”.\nBurmanilla on ollut aikaisemmin käytössä toisen merkkinen pyöräalustainen kone. Yksi ero on tullut heti selville.\n”Kaivuuominaisuuksien lisäksi tämä on todella hyvä kone ajaa tiellä. Voimaa riittää ja se kulkee selkeästi nopeammin kuin aikaisempi koneemme. Siirrot ja kuljetukset menevät ripeästi”, kehuu Burman.\nPalvelukokonaisuus ratkaiseva tekijä konehankintaa tehtäessä\nTänä päivänä pelkästään hyvä ja laadukas konemerkki ei useinkaan riitä konehankintaa mietittäessä. Keskiöön nousee palvelukokonaisuus, jossa tärkeää roolia näyttelevät varsinkin toimivat huoltopalvelut. Se käänsi vaa’an Rotatorin puolelle myös Burmanin tapauksessa.\n”Punnitsimme tarkkaan eri vaihtoehtoja kolmisen vuotta sitten ja päädyimme hankkimaan ensimmäisen Hitachin Koivusalon Jarilta. Kokonaisuus on Rotatorilla kunnossa ja kaikki on toiminut hyvin – se mitä on luvattu, on pidetty. Meille tärkeintä on, että koneet ovat koko ajan kunnossa ja töissä. Hitachin huolto Rotatorin sopimushuollon, Östec Machine Oy:n, kanssa toimii erinomaisesti. Niclas Österdahl on ammattimies, jonka saa aina puhelimella kiinni jos tarvetta tulee. Hän tarttuu heti asiaan kiinni ja selvittää miten kone saadaan nopeiten takaisin töihin. Esimerkillistä palvelua olemme saaneet”, kiittelee Burman.\nBurmanien äidinkieli on ruotsi, joten lisäarvoa tuo myös huoltopalveluiden saaminen omalla äidinkielellä.\n”Ymmärrämme hyvin suomeakin, mutta totta kai se helpottaa puhua teknisistä asioista ruotsiksi. Myös kaupanteossa kielikysymys huomioitiin Rotatorin puolelta hienosti, Jari toimitti meille kaikki sopimuspaperit ruotsinkielisinä, mikä on isoja hankintoja tehtäessä tärkeä asia. Nämä kaikki kasvattavat asiakastyytyväisyyttä”, toteaa Burman lopuksi.\nHitachi ZX145W-6 esite


Tietoviisas » Blog Archive » Vantaan Kivistö – suosittu uusi asuinalue Vantaalla\nVantaan Kivistö – suosittu uusi asuinalue Vantaalla\nKirjoitettu: joulukuu 27, 2016 | Kuuluu aiheeseen: Maantiede, Ympäristö | Ei kommentteja »\nVantaan Kivistö tuli monille tutuksi siitä, että siellä järjestettiin vuoden 2015 Asuntomessut.\nKivistö on uusi asuinalue Kehäradan varrella, jonne on suunniteltu kaupunkimainen talojen kokonaisuus. Liikenneyhteydet Kivistöstä ovat loistavat, junalla pääsee muutamassa minuutissa lentokentälle ja Helsingin keskustaan parissa kymmenessä minuutissa. Alueella voi liikkua sujuvasti myös polkupyörällä ja Kivistö on suunniteltu niin, että omaa autoa ei tarvita lainkaan. Kivistössä voidaan asua niin omakotitalossa, rivitalossa kuin kerrostalossakin. Asuntoja on suunniteltu sekä yksin asuville että perheille, erityisryhmien asumista unohtamatta. Talot ovat monipuolisia ja mikään tiukka kaava ei määrää talojen rakentamista. Puutalot henkivät modernia vanhan ajan henkeä ja toisaalta urbaanit loft-asunnot tuovat kaupunkimaista tunnelmaa.\nVantaan Asuntomessuilla Kivistössä oli pitkästä aikaa ennätysmäärä kävijöitä. Messujen sijainti Vantaalla hyvien kulkuyhteyksien päässä toi messualueelle enemmän väkeä, kuin mihin viime vuosina on totuttu. Messuvieraita oli asuntomessujärjestäjän mukaan 138 748. Messuvieraiden keski-ikä oli nuorempi kuin muina vuosina ja heitä kiinnosti poikkeuksellisen paljon kerrostaloasuminen.\nKivistön Asuntomessukohteiden erityispiirteenä oli, että kaikki messutalot oli rakennettu hyvin pienille tonteille. Muita erityispiirteitä olivat uusien materiaalien ennakkoluuloton kokeilu sekä talojen värikkyys. Aiempina vuosina talot olivat olleet pääosin valkoisia, johon uskallettiin ehkä sekoittaa hieman harmaata tai mustaa. Nyt talojen värikylläisyys jäi ihmisten mieleen positiivisella tavalla. Kivistössä talojen kaavoitus oli myös suomalaisittain hyvin innovatiivista.\nKivistössä toteutetaan monia kestävän kehityksen toimintatapoja. Tämä One Planet Living -malli perustuu tavoitteeseen, jossa länsimaiset kulutustottumukset ottavat huomioon maapallon kantokyvyn rajat. Kivistössä pyritään vähentämään hiilidioksidipäästöjä ja jätteen määrää. Alue pyrkii myös yhteisöllisyyteen ja suosii paikallisen ruoan tarjontaa. Kivistön tavoitteena on, että sen asukas käyttää 46 % vähemmän luonnon resursseja kuin keskiverto suomalainen.\nKivistö on myös taidekaupunki. Taidetta näkee ja tapaa Kivistössä kaikkialla. Katugalleria muodostuu sähkökaappeihin kiinnitetyistä teoksista ja kehäradan tuntumassa on upea graafinen taidebetoni. Talojen seinissä on taidelasia ja rakennusten välissä veistoksia. Taide on otettu huomioon jo talojen suunnitteluvaiheessa, sillä jokainen talon rakentaja on valinnut arkkitehtinsä lisäksi taiteilijan, joka on ollut suunnittelemassa taloa taiteen näkökulmasta.\nKivistöön rakennetaan edelleen ja uudet myytävät asunnot Vantaalla sekä Kivistön alueella löytyvät helpoiten internetistä rakennuttajien sivustoilta. Kivistöllä on myös oma web-sivusto vantaankivisto.fi, josta löytyy rakenteilla olevat kohteet sekä lisätietoa asumisesta Kivistössä.\n8 − = kuusi


Ruben rahi – Finnlandia verkkokauppa\nRakenna sohva tarpeesi mukaan!\nRuben -sarjan perustana toimii kolme eri mallista moduulia, joista rakennat mieleisesi sohvan pihalle, terassille tai parvekkeelle. Jos olet vaihtelunhaluinen sisustaja, kannattaa Sinun ostaa myös muutamia ylimääräisiä moduuleja, jotta sohvan rakennetta saa myöhemminkin muutettua.\nRuben -palamoduuleissa on pulverimaalattu teräsrunko, musta polyrottinkipunosverhoilu sekä harmaat, muhkeat pehmusteet.\nModuulien yhdistäminen toisiinsa on äärimmäisen helppoa ja tiukan paikan tullen kiinnitys luonnistuu kätevästi vaikka nippusiteillä. Moduulisohvan kokoaminen ei vaadi erityistä osaamista, vaan onnistuu helposti jokaiselta!\nKevytrakenteisia moduuleja on helppo siirrellä. Voit vaihtaa sohvan paikkaa käden käänteessä ja kantaa moduulipalat vaivatta talvisäilöön.\nYksittäisistä moduuleista voit rakentaa esimerkiksi seuraavanlaisia kokoonpanoja:


Heinäkuussa maantiet Loimaalla ja Salon läheisyydessä saavat pintaremontin - Liikennehäiriöt - Turun Sanomat\nHeinäkuussa maantiet Loimaalla ja Salon läheisyydessä saavat pintaremontin\nTyömaiden kohdalla on alennettu nopeusrajoitus ja tielläliikkujien on syytä noudattaa varovaisuutta työmaan läheisyydessä ajaessaan, Ely-keskus kertoo. Nopeusrajoitukset palautetaan ennalleen vasta kun tiemerkinnät on maalattu päällystystöiden jälkeen.\nVarsinais-Suomessa heinäkuun alkupuolen päällystystöitä tehdään maantiellä 2294 Loimaalla ja maantiellä 2403 Salon Perttelin ja Lautelan välillä. Lisäksi päällystystöitä valmistelevia rakenteenparantamistöitä tehdään Salon lähellä maantiellä 12227 Kiikalan ja Oinasjärven välillä.\nEly-keskuksen mukaan kaksikaistaisten teiden liikenne pysäytetään jokaisessa kohteessa kummastakin suunnasta vuorotellen. Töitä tehdään päivä- ja ilta-aikaan, joten tielläliikkujien on syytä varautua viivästyksiin. Paikalla on liikenteenohjaus.